
Materiale despre Sfintele muceniţe Minodora, Mitrodora şi Nimfodora: 

https://www.slideshare.net/steaemy 1/search_my_uploads?type=&new=&aq=Mitrodora 


Sfintele muceniţe Minodora, Mitrodora şi Nimfodora erau trei surori originare 
din Bitinia (Asia Mică). Ele s-au retras în timpul împăratului Maximian (285- 
305), pe un deal înalt, ca la două stadii de apele calde ce ieşeau pe atunci la 

Pitia, unde trăiau în post şi rugăciune. În timpul persecuției declanşate de împă- 
raţii Dioclețian şi Maximian, guvernatorul oraşului Bitinia, Fronton, le-a arestat 
deoarece au refuzat să aducă jertfă idolilor. După ce au fost judecate, le-au su- 
pus la multe şi grele chinuri. Sfintele fecioare au rămas statornice în credinţă şi 
îndurând multe chinuri, au primit moarte mucenicească. Pe locul unde au fost 
îngropate sfintele muceniţe s-a ridicat un locaş de cult închinat lor în vremea 
Sfântului împărat Constantin cel mare. Mulţi oameni care au cerut ajutorul Sfin- 
telor muceniţe Minodora, Mitrodora şi Nimfodora au fost tămăduiţi în mod mi- 


nunat. 

Evanghelia şi Apostolul zilei 


Evanghelia 


Zis-a Domnul: 

16. Căci Dumnezeu aşa a iubit lumea, încât pe Fiul Său Cel Unul-Născut L-a 
dat ca oricine crede în EI să nu piară, ci Să aibă viaţă veşnică. 

17. Căci n-a trimis Dumnezeu pe Fiul Său în lume ca să judece lumea, ci ca 
Să se mântuiască, prin EI, lumea. 

18. Cel ce crede în El nu este judecat, iar cel ce nu crede a şi fost judecat, 
fiindcă nu a crezut în numele Celui Unuia-Născut, Fiul lui Dumnezeu. 

19. Iar aceasta este judecata, că Lumina a venit în lume şi oamenii au iubit 
întunericul mai mult decât Lumina. Căci faptele lor erau rele. 

20. Că oricine face rele urăşte Lumina şi nu vine la Lumină, pentru ca faptele 
lui Să nu se vădească. 

21. Dar cel care lucrează adevărul vine la Lumină, ca să se arate faptele lui, 
că în Dumnezeu Sunt săvârşite. 

Apostol 


6. Și înțelepciunea o propovăduim la cei desăvârşiţi, dar nu înţelepciunea 
acestui veac, nici a stăpânitorilor acestui veac, care sunt pieritori, 

7. Ci propovăduim înţelepciunea de taină a lui Dumnezeu, ascunsă, pe care 
Dumnezeu a rânduit-o mai înainte de veci, spre slava noastră, 

8. Pe care nici unul dintre stăpânitorii acestui veac n-a cunoscut-o, căci, dacă 
ar fi cunoscut-o, n-ar fi răstignit pe Domnul slavei; 

9. Ci precum este scris: "Cele ce ochiul n-a văzut şi urechea n-a auzit, şi la 
inima omului nu S-au Suit, pe acestea le-a gătit Dumnezeu celor ce-L iubesc 
pe El". 

În această lună (septembrie), ziua a zecea - Sfintele muceniţe Minodora, 
Mitrodora şi Nimfodora (Minei) 


La Vecernie 


La Doamne, strigat-am..., se pun stihirile pe 6:3 ale praznicului şi 3 ale Sfin- 
telor. 


Stihirile praznicului, glasul al 2-lea: 
Podobie: Cu ce cântări de laudă... 


Cu ce buze noi smeriţii vom lăuda pe Născătoarea de Dumnezeu? Ceea ce este 
mai sfântă decât toată făptura, şi mai cinstită decât Heruvimii, şi decât toţi 
sfinții. Pe scaunul Împăratului cel nemișcat, pe casa întru care S-a sălăşluit Cel 
Preaînalt, pe mântuirea lumii, pe Sfinţenia lui Dumnezeu, pe ceea ce dă credin- 
cioşilor prin sfântă naşterea sa mare mulă. 


Ce cântări duhovniceşti îți vom aduce Preasfântă? Căci cu naşterea ta cea din 
cea stearpă toată lumea o ai sfințit, şi pe Adam l-ai dezlegat din legături, şi pe 
Eva o ai vindecat de dureri. Pentru aceea cetele îngerilor împreună prăznuiesc; 
Cerul cu pământul se bucură, şi sufletele drepţilor se veselesc, strigând cântări 
cu credinţă, întru mărirea naşterii tale. 


Ce cântări înfricoşate au fost cele ce ţi-au adus ţie Fecioară atunci? Stând împre- 
jurul tău când te-ai născut, fecioarele dănţuind cu bucurie, şi strigând cu mirare: 

Născutu-s-a, palatul Împăratului; străluceşte sicriul sfințeniei, uşile cele sterpe s- 
au deschis, şi uşa lui Dumnezeu aduce rodire de bunătăţi, dând pace lumii şi 
mare milă. 


Alte Stihiri ale Sfintelor, glasul al 4-lea: 
Podobie: Ca pe un, viteaz între... 


Cu vopselele cele din sângiuri împodobindu-vă fecioare, prin curăţie v-aţi unit 
cu mirele Hristos Dumnezeul nostru, care v-a păzit fecioria voastră nespurcată, 
şi în cămările cereşti cele nepieritoare ale nestricăciunii şi nefăcute de mâini, 
muceniţelor v-aţi sălăşluit. 


Cu trupul nevârstnice, iar cu minţile întregi măritelor, aţi biruit cu puterea Du- 
hului pe vrăjmaşul balaur, pe începătorul răutăţii; pentru aceea aţi primit cunu- 
nile biruinţei: Minodoro, Mitrodoro şi Nimfodoro, cele ce v-aţi luptat pentru 
Treime. 


Și membrele zdruncinânduvi-se, şi focul arzându-vă, şi cu unghii de fier ru- 
pându-vă, şi pe lemn spânzurându-vă, şi cu săbii tăindu-vă, nu v-aţi lepădat de 
Hristos biruitoarelor prea lăudate; pentru aceea ați dobândit cununile biruinţei, 
Minodoro, Mitrodoro şi Nimfodoro, cele întocmai la număr cu Treimea. 


Slavă..., Și acum... a praznicului, glasul al 4-lea 


Prin vestirea cea mai dinainte a îngerului, rod prea cinstit, te-ai născut Fecioară 
astăzi din cei drepţi, din Ioachim şi din Anna; ceea ce eşti Cer şi scaun lui 
Dumnezeu, şi vas curăţiei, vestind bucurie în toată lumea, ceea ce eşti pricinui- 
toare vieţii noastre, pierzare blestemului, darea din nou a binecuvântării. Pentru 
aceasta întru naşterea ta Fecioară cinstită de Dumnezeu, cere pace lumii, şi 
sufletelor noastre mare milă. 


La Stihoavnă 
Stihirile glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa 
întru care Cel dumnezeiesc se naşte. 


Ceata proorocilor, bucuraţi-vă; că iată stearpa naşte rod, întru care s-a plinit 
proorociile voastre. 

Stih: Ascultă fiică şi vezi, pleacă urechea ta și uită pe norodul tău şi casa părin- 
telui tău. 


Saltă Ioachime, văzând pe, Anna, că îţi naşte ţie rod din pântece, din care se va 
naşte Viaţa, şi mântuirea lumii. 


Stih: Feţei tale se vor ruga bogaţii poporului. 


Bătrâneţile lui Ioachim şi sterpiciunea Annei să salte, căci printr-înşii se înno- 
ieşte firea cea omenească, care de demult a fost îmbătrânită. 


Slavă..., Și acum..., asemenea 


Primeşte Născătoare de Dumnezeu laudă din buze şi-mi dă mie dezlegare greşa- 
lelor, şi îndreptare răutăţilor. 


Troparul, glasul al 4-lea: Valurile cele întreite ale muncilor şi moarte amară, 
pentru viaţa cea veşnică, aţi schimbat Sfintelor muceniţe trei fecioare, măr- 
turisind înaintea divanurilor celor fărădelege, pe Treimea cea nezidită. Pentru 
care de sabie tăindu-vă, urmaţi acum Mielului celui junghiat, şi vă rugaţi pentru 
cei ce cinstesc sfințită pomenirea voastră. 


Slavă..., Și acum... 


Troparul praznicului 
La Utrenie 


La Dumnezeu este Domnul... Troparul praznicului de 2 ori. Slavă..., al Sfintelor. 
Și acum..., iar al praznicului. 


După întâia Catismă, Sedealna glasul al 4-lea: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul 
nostru, pierde cu Crucea Ta pe cei ce se luptă cu noi, ca să cunoască cât poate 
credința dreptmăritorilor, pentru rugăciunile Născătoarei de Dumnezeu, Unule, 
Iubitorule de oameni. 


Iudo măreşte-te, şi Davide veseleşte-te, Adame înnoeşte-te, şi Levi întăreşte-te; 
căci dintru voi mi s-a născut mie Hristos; încordează-ţi canonul scriitorule de 
cântări şi spune, care este Fecioara ceea ce a născut ? Este Maica lui Hristos 
Dumnezeu, hrănitoarea vieţii noastre. 

Slavă..., Și acum..., iar aceasta 
După a doua Catismă, Sedealna, glasul al 8-lea: 


Podobie: Porunca cea cu taină luându-o întru cunoştinţă, cel fără de trup în casa 
lui losif degrab a stătut înainte, zicând celeia ce nu ştie de nuntă: Cel ce a plecat 
cerurile cu pogorârea, încape fără de schimbare tot întru tine. Pe care şi văzân- 
du-l în pântecele tău luând chip de rob, mă spăimântez a striga ție: Bucură-te, 
Mireasă care nu ştii de mire. 


Înnoieşte-te Adame, bucură-te Evo, saltă Davide, veseleşte-te Anno; căci Mai- 
ca Ziditorului tău se naşte prea mărit. Dănţuieşte tot pământul înnoindu-se, şi se 
bucură împodobindu-se cu îmbrăcăminte nouă; toate neamurile să salte, strigând 
acum Mariei: Fericită eşti casa lui David; că hrăneşti pe hrănitoarea Vieţii noa- 
stre. 


Slavă..., Și acum..., iar aceasta 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Canoanele al praznicului cel de al doilea cu Irmosul pe 8 şi al sfintelor pe 4. 
Canonul Sfintelor muceniţe 

facere a lui losif 
Cântarea 1 
Irmos: Deschide-voi gura mea şi se va umplea de Duhul, şi cuvânt răspunde- 
voi Impărătesei Maici şi mă voi arăta luminat prăznuind şi voi cânta minunile ei 
bucurându-mă. 
Milostiviţi-ne pe Treimea cea nezidită, pe care cu bunăcredinţă aţi propovăduit- 
o măritelor muceniţe, nouă celor ce cinstim acum dumnezeieştile voastre ne- 
voințe, de Dumnezeu fericitelor. 
Cuvintele vrăjmaşului nu le-au băgat în seamă tinerele, fiind îngrădite cu arma 
credinţei cea dumnezeiască, şi au răbdat întreitele valuri ale chinurilor, şi moarte 
fără dreptate, pentru Hristos viaţa tuturor. 
Slavă... 
Intărindu-se cu puterea cea prea puternică a Ziditorului, au luat vitejie băr- 
bătească prea cinstitele, şi au surpat pe balaurul cel mare şi viclean, călcându-l 
cu picioarele. 
Și acum..., al Născătoarei 
Ca pe o cămară însuflețită, şi lăcaş nepieritor, ca pe o uşă cerească, ca pe o masă 
dumnezeiască, ca pe un palat şi scaun al Stăpânului, pe Maria cea prea curată, 
cu laude să o cinstim. 


Cântarea a 3-a 


Irmos: Nu întru înţelepciune... 

Fiind cu cugetul mort din nesimţirea cunoștinței, tiranul cel fărădelege, silea pe 
muceniţa Minodora, chinuindu-o cumplit, să se lepede de Hristos, Viaţa noastră 
a tuturor. 


Judecătorul cel cumplit cu toiege îţi sfărâmă mădularele tale nesocotind că-ți 
împleteşte ție cunună neveştejită muceniță, ceea ce nu ţi-ai clipit ochii de la 
privirea lui Dumnezeu. 


Slavă... 


Prin chinuri Sfintele de trei ori fericitele muceniţe au aflat avuţie în ceruri, şi 
laudă veşnică, apropiindu-se mai luminat de Dumnezeu. 


Și acum..., a Născătoarei 


Ceea ce te-ai arătat Fecioară curată, goneşte întunericul sufletului meu; rupe 
lanţurile păcatelor mele; mântuieşte-mă ceea ce ai născut pe Atotindurătorul. 


Irmosul: Nu întru înţelepciune, în putere şi în bogăţie ne lăudăm, ci întru Tine, 
Înţelepciunea Tatălui cea ipostatică, Hristoase. Că nu este sfânt afară de Tine, 
Iubitorule de oameni. 


Condacul şi Icosul praznicului 
Sedealna muceniţelor, glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a 
avut ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoţilor, a grăit: Fecioara naşte şi după naştere 
rămâne iarăşi fecioară. 


Spăimântatu-s-a de răbdarea voastră cea multă, cetele cele cereşti ale slujitorilor 
celor fără de trup; căci sfărâmându-vi-se fluierele cu toiege, aţi suferit ca şi cum 
altul ar fi pătimit, şi moarte amară aţi răbdat cu trup femeiesc, zdrobind pe ba- 
laurul cel viclean; şi vi s-a primit nevoinţa voastră la Dumnezeu Dătătorul de 
viaţă, ca a unora ce v-aţi luptat pentru credinţă. 


Slavă..., Și acum..., a praznicului, asemenea 
Fecioara Maria şi Născătoarea de Dumnezeu cu adevărat, ca un nor al luminii, 


astăzi a strălucit nouă, şi din cei drepţi a ieşit spre lauda noastră. Nu se va mai 
osândi Adam; că Eva din legături s-a dezlegat; şi pentru aceasta glăsuim stri- 

gând cu îndrăzneală către cea singură curată: Bucurie vesteşte naşterea ta, la 
toată lumea. 


Cântarea a 4-a 

Irmos: Cel ce şade întru slavă pe Scaunul Dumnezeirii pe norul uşor a venit, 
lisus cel Indumnezeit, din prea curată Fecioară şi a mântuit pe cei ce strigă: 
Slavă puterii Tale, Doamne! 

Fiind luminată cu razele Crucii, pururea fericită Mitrodoro, spânzurăndu-te pe 
lemn, ai răbdat munca focului, şi jăratecul rătăcirii cu roua dragostei lui Hristos 
l-ai stins. 

Uitându-se cu cugetul la faţa cea prea luminată a Mirelui, şi socotindu-i fru- 
museţea cea neasemănată, durerile sfărâmării fluierelor vitejeşte le-a răbdat, 
Minodora cea pururea pomenită. 

Slavă... 

Infrumuseţatu-v-aţi fecioarelor, şi luminat v-aţi mărit, cu toţii iubind pe Cu- 
vântul cel prea mărit, de a căruia dragoste fiind rănite, cu vitejie aţi răbdat 
mulțimea chinurilor. 

Și acum..., a Născătoarei 

De răutatea vicleanului fiind eu omorât Preacurată, ceea ce ai născut Viaţa, 
înviază-mă,; căci la tine am năzuit, şi fiind căzut la adâncimea păcatelor, scoate- 
mă ca o milostivă, ceea ce eşti fără prihană. 


Cântarea a 5-a 


Irmos: 'Tu, Doamne, Lumina mea în lume ai venit, Lumina cea sfântă, care în- 
torci din întunericul necunoştinţei, pe cei ce Te laudă pe Tine cu credinţă. 


Gând răbdător, şi cuget nebiruit arătând muceniţele înaintea divanurilor, şi-au 
împletit cununi de biruinţă. 


Suferă zgânerile cele cu unghii de fier, Nimfodora spânzurându-se pe lemn, 
pentru dragostea Mirelui celui nemuritor. 


Slavă... 

Să se laude cugetătoarele de Dumnezeu trei fecioare, cele ce sunt lăcaşuri 
Preasfintei Treimi, şi închipuire adevărată a Dumnezeirii prin unimea gândului, 
şi a Treimi prin întreimea numărului. 


Și acum..., a Născătoarei 


Dintru tine Fecioară prea curată şi fără prihană, S-a întrupat Cuvântul lui Dum- 
nezeu, mai presus de cuvânt prea fericită. 


Cântarea a 6-a 
Irmos: Jertfi-voi Ție cu glas de laudă... 


Dorind a vedea frumuseţea Ta cea neasemănată Hristoase, muceniţele cele 
rănite de dragostea Ta cea prea dulce, Cuvinte Cel fără de început, vitejeşte au 
răbdat amărăciunea chinurilor. 


Ca nişte crini au răsărit în mijlocul mucenicilor, fecioarele cele pururea po- 
menite, şi au umplut de miros bun Biserica cu darul Duhului, prin mirosurile 
chinurilor celor de multe feluri. 


Slavă... 


Numai de Mirele cel nemuritor, dorind fecioarele cele tinere, n-au băgat seamă 
moartea cea văzută, fiind întărite cu putere nevăzută. 


Și acum..., a Născătoarei 


Sfânt este Domnul, care S-a sălăşluit în pântecele tău, aflându-te pe tine mai 
sfântă şi mai curată decât toată zidirea, Maica lui Dumnezeu prea curată Stă- 
până. 


Irmosul: Jertfi-voi Ţie cu glas de laudă, Doamne, Biserica strigă către Tine, de 
sângele demonilor curăţindu-se, cu sângele cel curs prin milostivire din coasta 
Ta. 


Condacul muceniţelor, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. Vese- 
leşte cu puterea Ta pe binecredincioşii creştini, dăruindu-le lor biruinţă asupra 
celui potrivnic, având ajutorul Tău armă de pace, nebiruită biruinţă. 

Muncindu-vă cu cruzime pentru Treime, aţi biruit pe vrăjmaşul cel mult meş- 
teşugăreţ, fiind alcătuite cu Duhul ca nişte surori; pentru aceea v-aţi sălăşluit 
împreună cu cele cinci fecioare, în cămara cea cerească biruitoarelor; şi îm- 
preună cu îngerii staţi înaintea Împăratului tuturor, cu bucurie neîncetat. 


Icos: Sărbătoare sfințită prăznuind Biserica lui Hristos, cu bună credinţă să- 
vârşeşte pomenirea voastră, cea aducătoare de lumină, prea lăudatelor surori 
muceniţe, cele ce sunteţi asemenea la vieţuire; căci cu tărie biruind pe vrăjmaşi, 
v-aţi încununat din mâna Împăratului tuturor, de la care cereţi mie luminare, ca 
să laud pomenirea voastră precum se cade, şi vitejiile cele muceniceşti; căci voi 
staţi înaintea Împăratului tuturor cu bucurie neîncetată. 


Sinaxar 


Intru această lună în zece zile. Pomenirea Sfintelor muceniţe fecioare, Mino- 
dora, Mitrodora și Nimfodora. 


Stih: Trei tinerele fecioare, Minodora, Mitrodora 

A fi daruri chinurile trupului socoteau împreună şi Nimfodora, 
A zecea zi chinuindu-se cele trei cu numele de dar au murit, 
Şi sufletele lor de Dumnezeu li s-au primit. 


Acestea erau surori bune şi drepte care locuiau de două poşte departe de la apele 
cele calde ce ies la Pitia. Deci fiind pârâte la Fronton domnitorul cetăţii, şi ama- 
re munci dându-le, în acelea şi-au dat sufletele către Domnul. 


Tot în această zi, pomenirea Sfântului mucenic Varipsava. 


Stih: Varipsava pentru sângele cel dumnezeiesc al Stăpânului său. 
Zdrobindu-se cu lemne, şi-a vărsat sângele său. 


Acesta luând de la oarecarele pustnic, cinstitul sânge, care a curs din coasta 
Domnului şi Dumnezeului şi Mântuitorului nostru lisus Hristos, făcea cu dânsul 
lecuiri; pentru aceea se ucise noaptea cu vicleşug de cei necredincioşi, iar odorul 
acesta râmase iarăşi la ucenicul său cu pază. 


Tot în această zi, Sfânta Pulheria împărăteasa cu pace S-a săvârşit. 


Stih: Precum zice Psalmul s-a pus Pulheria cu adevărat. 
Impărăteasa de-a dreapta ta, Hristoase al tuturor Împărat. 


Aceasta a fost soră lui Teodosie cel mic, şi femeie numită bine credinciosului 
împărat Marchian, care păzindu-şi până la bătrâneţe fecioria, şi făcând multe 

bunătăţi la zidiri de Biserici, şi bolniţe de bolnavi şi de săraci şi bătrâni cu hrana 
lor, şi prin mijlocirea ei făcându-se şi Sfântul Sinod de la Calcedon, cu pace a 
răposat. 


Tot în această zi, pomenirea Sfinţilor apostoli: Apelie, Luca şi Clement. 


Stih: Dumnezeiescul Luca, cu Apelie şi Clement minunat, 
Apostoli cu apostolii s-au împreunat. 


Alt Apelie a fost acesta, şi altul a fost cela ce a fost episcop la Iraclia Traciei; 
însă de acesta pomeneşte Pavel apostolul la Epistola cea către Romani; care s-a 
făcut luminător Smirnei, şi slujind lui Dumnezeu cu cuviinţă către dânsul a 
călătorit. 

De asemenea şi acest Luca, n-a fost evanghelistul, ci acela ce-l mărturiseşte feri- 
citul Pavel în Epistola cea către Timotei, care a fost arhiepiscop în Laodiceea 
Siriei, şi bine păstorind-o, s-a dus către Domnul. 

Iar Clement acesta, este acela de care pomeneşte apostolul în Epistola cea către 
Coloseni, că şi acesta din păgâni a crezut întâi în Hristos, şi s-a făcut episcop 
Sardiei, şi purtând rănile lui Hristos pe trupul său, către Domnul a răposat. 


Tot în această zi, Sfânta muceniţă Ia, prin sabie s-a săvârşit. 


Stih: Din văile pământului la de sabie s-a tăiat; 
Și ţie Mântuitorule ca o floare cu bun miros s-a arătat. 


Tot în această zi, Sfântul Petru, episcopul Niceei cu pace s-a săvârşit. 


Stih: Petre mai-nainte fiind întâi stătător al niceenilor; 
Murind te-ai făcut următor mai marelui pescarilor. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 
Cântarea a 7-a 


Irmos: Tinerii lui Avraam oarecând în Babilon, văpaia cuptorului au călcat, cu 
laude cântând: Dumnezeul părinţilor noştri, bine eşti cuvântat! 


Poruncindu-vă tiranul cel fărădelege, ca să jertfiți idolilor, de faţă l-aţi înfruntat 
fecioarelor, strigând: Bine eşti cuvântat, Dumnezeul părinţilor noştri. 

Fiindu-vă gândul luminat cu raze de la stăpânirea cea dumnezeiască, aţi risipit 
negura idolilor, prea lăudatelor muceniţe, strigând: Bine eşti cuvântat, Dumne- 
zeul părinţilor noştri. 


Slavă... 


Nici tăierile membrelor, nici goana, nici scârbele, n-au putut să despartă pe 
muceniţe de Hristos, strigând: Bine eşti cuvântat, Dumnezeul părinților noştri. 


Și acum..., a Născătoarei 

Mai presus de fiinţă te-ai învrednicit Fecioară, a purta în pântece pe Ziditorul 
carele iarăşi ne-a zidit pe noi, cei ce cu credinţă cântăm: Hristoase, bine eşti 
cuvântat. 

Cântarea a 8-a! 

Irmos: Mântuitorule al tuturor... 

Fiind aprinse de dragostea Ziditorului, aţi potolit boldurile şarpelui, săvârşind 
lupte bărbăteşti în trup femeiesc. Pentru aceea v-aţi încununat cu cununi dumne- 
zeieşti. 

Vitejeşte luptându-vă cu vrăjmaşii cei nevăzuţi, aţi biruit cu trupul pe cel fără de 
trup, cugetătoarelor de Dumnezeu fecioare, strigând: Binecuvântaţi toate lu- 


crurile pe Domnul. 


Fiind întărite în Hristos lisus Mântuitorul, aţi biruit tăria vrăjmaşului strigând: 
Binecuvântaţi poate lucrurile Domnului pe Domnul. 


Binecuvântăm pe Tatăl, pe Fiul şi pe Sfântul Duh, Domnul. 


Fiind împodobite cu rănile muceniciei, şi împestrite cu frumuseţea chinurilor, 
prea lăudate tinerele fecioare, aţi câştigat împărăţia cea de sus în Hristos lisus. 


Și acum..., a Născătoarei 
Ca într-un lăcaş împărătesc sălăşluindu-se întru tine Dumnezeu, a primit trup 
omenesc, în două firi lumii S-a arătat, prin tine Fecioară; căruia îi cântăm: 


Binecuvântaţi toate lucrurile pe Domnul. 


Irmosul: 

Să lăudăm, să binecuvântăm şi să ne închinăm Domnului, cântându-l şi prea 
înălţându-L. pe Dânsul întru toţi vecii. 


Mântuitorule al tuturor, Atotputernice, pe cei ce se țineau de dreapta credinţă, în 
mijlocul văpăii pogorându-Te, i-ai rourat şi i-ai învăţat să cânte: toate lucrurile, 
binecuvântaţi şi lăudați pe Domnul. 

Cântarea a 9-a 

Irmos: Hristos, Piatra cea netăiată de mână..... 

Dorind a vedea frumuseţea Mirelui, încă în trup muritor fiind, aţi poftit din 
suflet nemurirea, purtătoarelor de chinuri. Pentru aceea vă fericiți după vred- 
nicie. 


Ca nişte mieluşele fără de răutate, aţi stătut înaintea tiranilor, ca între nişte lupi 
sălbatici, şi biruind cumplirea lor v-aţi adus lui Hristos jertfă bineprimită. 


Impletitu-v-aţi fecioarelor cunună neveştejită, şi aţi dobândit dumnezeiasca 
mărire, Şi v-aţi învrednicit a câştiga împărăţia cu adevărat cea veşnică, împreună 
cu mucenicii, ca nişte muceniţe prea lăudate. 


Slavă... 

Ca unele ce aveţi îndrăzneală către Stăpânul, cinstitelor fecioare, rugaţi-vă 
pentru cei ce cu dragoste săvârşesc pomenirea voastră, ca şi ei să dobândească 
mărirea de care v-aţi învrednicit. 

Și acum..., a Născătoarei 

Milostiv fii mie, Hristoase, când vei veni cu slavă să judeci lumea; risipeşte 
negura patimilor mele, prin rugăciunea celeia ce Te-a născut, şi ale cinstitelor 
Tale muceniţe, ca un bun şi mult îndurat. 

Irmosul: Hristos, Piatra cea netăiată de mână, cea din capul unghiului, din tine 
muntele cel netăiat, Fecioară, S-a tăiat, adunând firile cele osebite; pentru 
aceasta, veselindu-ne, pe tine, Născătoare de Dumnezeu, te mărim. 


Luminânda 


Podobie: Lumina cea neapusă... 

Trei fecioare mărind pe Preasfânta Treime, propovăduiesc pe Dumnezeu înain- 
tea tiranilor; pentru aceea chinuindu-se, au dobândit cununile cele nepieritoare. 


Slavă..., Şi acum..., a praznicului 


Veselia îngerilor, luminarea oamenilor, părtinitoarea lumii, Născătoare de Dum- 
nezeu Marie, spală de greşale, pe cei ce cu credinţă te laudă pe tine Fecioară. 


La Stihoavnă 
Stihirile praznicului, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa 
întru care Cel dumnezeiesc se naşte. 


A lui loachim şi a Annei odraslă, s-a arătat Fecioara; pe oameni mântuindu-i, 
din păcatul strămoşesc. 


Stih: Ascultă fucă şi vezi pleacă urechea ta şi uită pe norodul tău și casa părin- 
telui tău. 


Munte umbros s-a arătat, sterpirea Annei, din care mântuirea tuturor, se naşte 
Fecioara, Maica Domnului. 


Stih: Feţei tale se vor ruga bogaţi poporului. 


Annei s-a dezlegat sterpirea nerodirii, şi lumii odrăsleşte, iertare de păcate, pe 
fiica lui Emmanuil. 


Slavă..., Și acum..., asemenea 


Veniţi o credincioşi, să mărim pe Fecioara, că s-a născut din cea stearpă, a noa- 
stră înnoire, din stricăciunea cea dintâi. 


ȘI cealaltă slujbă a Utreniei după rânduială şi Otpustul. 
La Liturghie 


Fericirile din Canonul praznicului. Cântarea a 4-a şi a S-a pe 8. 

Canon de rugăciune către Sfintele muceniţe Minodora, Mitrodora şi 
Nimfodora 


Canon de rugăciune către Sfintele muceniţe Minodora, Mitrodora şi Nimfodora 
(s.v. 10 septembrie / s.n. 23 septembrie): 


https://www.academia.edu/106480439/Canon_de_rug % C4 % 83ciune_c o C4% 83tre_Sfi 
ntele_muceni Z C5 % A 3e_Minodora_Mitrodora_% C5%9Fi_Nimfodora_10_septembrie 


https://archive.org/details/canon_20230911 


https://www.slideshare.net/slideshow/canon-de-rugaciune-catre-sfintele-mucenite- 
minodora-mitrodora-si-nimfodora-s-v-10-septembrie-s-n-23-septembrie/271929870 


3 ae de 


Canon de rugăciune la Sfintele muceniţe Minodora, Mitrodora şi Nimfodora 10 
sep. - slujitor Dani: 
https://www.youtube.com/watch?v=zDn5g7lgY kg 


3 e de 

Troparul Sfintelor muceniţe Minodora, Mitrodora şi Nimfodora, glasul al 4- 
lea: Valurile cele întreite ale chinurilor şi moarte amară, pentru Viaţa cea veş- 
nică aţi schimbat, sfintelor muceniţe trei fecioare, mărturisind înaintea divanu- 
rilor celor fărădelege pe Treimea cea nezidită. Pentru aceea, cu sabia fiind tăia- 
te, urmaţi acum Mielului celui înjunghiat şi vă rugați pentru cei ce cinstesc sfin- 
țită pomenirea voastră. 


Cântarea 1 

Irmos: Deschide-voi gura mea şi se va umplea de Duhul, şi cuvânt răspunde- 
voi Împărătesei Maici şi mă voi arăta luminat prăznuind şi voi cânta minunile ei 
bucurându-mă. 

Stih: Sfintelor muceniţe, rugaţi-vă lui Dumnezeu pentru noi. 

Faceţi milostivă pe Treimea cea nezidită, pe care cu dreaptă credinţă aţi pro- 
povăduit-o, măritelor muceniţe, nouă celor ce cinstim acum dumnezeieştile 
voastre nevoinţe, de Dumnezeu fericitelor. 

Stih: Sfintelor muceniţe, rugaţi-vă lui Dumnezeu pentru noi. 

Cuvintele vrăjmaşului nu le-au băgat în seamă tinerele, fiind îngrădite cu arma 
credinţei celei dumnezeieşti, ci au răbdat întreitele valuri ale chinurilor şi 
moarte fără dreptate pentru Hristos, Viaţa tuturor. 

Slavă Tatălui şi Fiului şi Sfântului Duh. 

Intărindu-se cu puterea cea prea puternică a Ziditorului, au luat vitejie bărbă- 
tească prea cinstitele şi au surpat pe balaurul cel mare şi viclean, călcându-l cu 
picioarele. 

Şi acum şi pururea şi în vecii vecilor. Amin (a Născătoarei). 

Ca pe o cămară însuflețită şi locaş nepieritor, ca pe o uşă cerească şi ca pe o 
masă dumnezeiască, ca pe un palat şi scaun al Stăpânului, pe Maria cea prea 
curată cu laude să o cinstim. 

Cântarea a 3-a 


Irmos: Nu întru înţelepciune... 


Stih: Sfântă muceniţă Minodora, roagă-te lui Dumnezeu pentru noi. 

Fund cu cugetul mort, din pricina lipsei de cunoştinţă, tiranul cel fără de lege 
silea pe muceniţa Minodora, chinuind-o cumplit, să se lepede de Hristos, Viaţa 
noastră a tuturor. 


Stih: Sfântă muceniţă Minodora, roagă-te lui Dumnezeu pentru noi. 
Judecătorul cel cumplit cu toiege îţi sfărâma mădularele, nedându-şi seama că-ţi 
împleteşte ţie cunună neveştejită, muceniţă, ceea ce nu ţi-ai clipit ochii de la 
privirea către Dumnezeu. 


Slavă Tatălui şi Fiului şi Sfântului Duh. 


Prin chinuri sfinte de trei ori fericitele muceniţe au aflat în ceruri avuţie şi laudă 
veşnică, apropiindu-se mai luminat de Dumnezeu. 


Şi acum şi pururea şi în vecii vecilor. Amin (a Născătoarei). 


Ceea ce te-ai arătat Fecioară curată goneşte întunericul sufletului meu; rupe 
lanţurile păcatelor mele; miluieşte-mă, ceea ce ai născut pe Atotîndurătorul. 
Irmosul: Nu întru înţelepciune, în putere şi în bogăţie ne lăudăm, ci întru Tine, 
Înţelepciunea Tatălui cea ipostatică, Hristoase. Că nu este sfânt afară de Tine, 
Iubitorule de oameni. 


Cântarea a 4-a 

Irmos: Cel ce şade întru slavă pe Scaunul Dumnezeirii pe norul uşor a venit, 
Iisus cel Indumnezeit, din prea curată Fecioară şi a mântuit pe cei ce strigă: Sla- 
vă puterii Tale, Doamne! 

Stih: Sfântă muceniţă Mitrodora, roagă-te lui Dumnezeu pentru noi. 

Fiind luminată cu razele Crucii, pururea fericită Mitrodora, fiind spânzurată pe 
lemn, ai răbdat chinul focului; jăratecul rătăcirii cu roua dragostei lui Hristos I- 
ai stins. 

Stih: Sfântă muceniţă Minodora, roagă-te lui Dumnezeu pentru noi. 
Uitându-se cu cugetul la faţa cea prea luminată a Mirelui şi socotindu-l fru- 
museţea cea neasemănată, durerile sfărâmării fluierelor vitejeşte le-a răbdat, 


Sfânta Minodora cea pururea pomenită. 


Slavă Tatălui şi Fiului şi Sfântului Duh. 

Infrumuseţatu-v-aţi fecioarelor şi luminat v-aţi mărit, cu totul iubind pe Cu- 
vântul cel prea mărit; de a cărui dragoste fiind rănite, cu vitejie aţi răbdat 
mulțimea chinurilor. 

Şi acum şi pururea şi în vecii vecilor. Amin (a Născătoarei). 

De răutatea celui viclean fiind cu omorât, Preacurată, ceea ce ai născut Viaţa, 
înviază-mă,; căci la tine am năzuit şi fiind căzut la adâncimea păcatelor, scoate- 
mă ca o milostivă, ceea ce eşti fără prihană. 


Cântarea a 5-a 


Irmos: Tu, Doamne, Lumina mea în lume ai venit, Lumina cea sfântă, care 
întorci din întunericul necunoştinţei, pe cei ce Te laudă pe Tine cu credinţă. 


Stih: Sfintelor muceniţe, rugaţi-vă lui Dumnezeu pentru noi. 


Gând răbdător şi cuget nebiruit arătând muceniţele înaintea divanurilor şi-au 
împletit cununi de biruinţă. 


Stih: Sfântă muceniţă Nimfodora, roagă-te lui Dumnezeu pentru noi. 


Suferă sfâşierile cu unghi de fier, Sfânta Nimfodora, fiind spânzurată pe lemn, 
pentru dragostea Mirelui celui nemuritor. 


Slavă Tatălui şi Fiului şi Sfântului Duh. 

Să fie lăudate cugetătoarele de Dumnezeu trei fecioare, cele ce sunt locaşuri ale 
Preasfintei Treimi şi închipuire adevărată a Dumnezeirii prin unimea gândului şi 
a Treimi prin treimea numărului. 


Şi acum şi pururea şi în vecii vecilor. Amin (a Născătoarei). 


Din tine, Fecioară, prea curată şi fără prihană, S-a Intrupat Cuvântul lui Dumne- 
zeu, mai presus de cuvânt, prea fericită. 


Cântarea a 6-a 
Irmos: Jertfi-voi Ție cu glas de laudă... 


Stih: Sfintelor muceniţe, rugaţi-vă lui Dumnezeu pentru noi. 

Dorind a vedea frumuseţea ta cea neasemănată, Hristoase, muceniţele cele 
rănite de dragostea Ta cea prea dulce, Cuvinte cel fără de început, vitejeşte au 
răbdat amărăciunea chinurilor. 


Stih: Sfintelor muceniţe, rugaţi-vă lui Dumnezeu pentru noi. 


Ca nişte crini aţi răsărit în mijlocul mucenicilor, fecioare pururea pomenite şi aţi 
umplut de bun miros Biserica cu darul Duhului, prin mirosurile chinurilor celor 
de multe feluri. 


Slavă Tatălui şi Fiului şi Sfântului Duh. 


Numai de Mirele cel nemuritor dorind fecioarele cele tinere, n-au băgat în sea- 
mă moartea cea văzută, fiind întărite cu putere nevăzută. 


Şi acum şi pururea şi în vecii vecilor. Amin (a Născătoarei). 


Sfânt este Domnul, care S-a Sălăşluit în pântecele tău, aflându-te pe tine mai 
sfântă şi mai curată decât toată zidirea, Maica lui Dumnezeu, prea curată Stă- 
până. 


Irmosul: Jertfi-voi Ţie cu glas de laudă, Doamne, Biserica strigă către Tine, de 
sângele demonilor curăţindu-se, cu sângele cel curs prin milostivire din coasta 
Ta. 


Condac, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. 
Veseleşte cu puterea Ta pe bine credincioşii creştini, dăruindu-le lor biruință 
asupra celui potrivnic, având ajutorul Tău armă de pace, nebiruită biruinţă. 


Chinuite fiind cu cruzime pentru Sfânta Treime, aţi biruit pe vrăjmaşul cel mult 
meşteşugăreţ, fiind alcătuite cu Duhul ca nişte surori. Pentru aceea, v-aţi sălă- 
şluit împreună cu cele cinci fecioare în Cămara cea cerească, biruitoarelor; şi 
împreună cu îngerii staţi înaintea Împăratului tuturor, bucurându-vă neîncetat. 


Cântarea a 7-a 


Irmos: Tinerii lui Avraam oarecând în Babilon, văpaia cuptorului au călcat, cu 
laude cântând: Dumnezeul părinţilor noştri, bine eşti cuvântat! 


Stih: Sfintelor muceniţe, rugaţi-vă lui Dumnezeu pentru noi. 

Poruncindu-vă tiranul cel fărădelege ca să jertfiți la idoli, pe faţă l-aţi înfruntat 
fecioarelor, strigând: Binecuvântat eşti Dumnezeul părinţilor noştri. 


Stih: Sfintelor muceniţe, rugaţi-vă lui Dumnezeu pentru noi. 

Fiindu-vă gândul luminat cu raze de la Stăpânirea cea dumnezeiască, aţi risipit 
negura idolilor, prea lăudatelor muceniţe, strigând: Binecuvântat eşti Dumne- 
zeul părinţilor noştri. 


Slavă Tatălui şi Fiului şi Sfântului Duh. 


Nici tăierile membrelor, nici goana, nici durerile n-au putut să despartă de Hri- 
stos pe muceniţe, strigând: Binecuvântat eşti, Dumnezeul părinților noştri. 


Şi acum şi pururea şi în vecii vecilor. Amin (a Născătoarei). 

Mai presus de fiinţă te-ai învrednicit, Fecioară, a purta în pântece pe Ziditorul, 
care iarăşi ne-a zidit pe noi, cei ce cu credință cântăm: Hristoase, bine eşti 
cuvântat. 

Cântarea a 8-a 

Irmos: Mântuitorule al tuturor... 

Stih: Sfintelor muceniţe, rugaţi-vă lui Dumnezeu pentru noi. 

Fiind aprinse de dragostea Ziditorului, aţi potolit boldurile şarpelui, săvârşind 
lupte bărbăteşti în trup femeiesc. Pentru aceea, v-aţi încununat cu cununi 
dumnezeieşti. 

Stih: Sfintelor muceniţe, rugaţi-vă lui Dumnezeu pentru noi. 

Vitejeşte luptându-vă cu vrăjmaşii cei nevăzuţi, aţi biruit cu trupul pe cei fără de 
trup, cugetătoarelor de Dumnezeu fecioare, strigând: Binecuvântaţi, toate lu- 
crurile Domnului, pe Domnul. 


Stih: Sfintelor muceniţe, rugaţi-vă lui Dumnezeu pentru noi. 


Fiind întărite în Hristos lisus Mântuitorul, aţi biruit tăria vrăjmaşului strigând: 
Binecuvântaţi, toate lucrurile Domnului, pe Domnul. 


Binecuvântăm pe Tatăl, pe Fiul şi pe Sfântul Duh, Domnul. 

Fiind împodobite cu rănile muceniciei şi cu frumuseţea chinurilor, prea lăudate 
tinere fecioare, aţi câştigat Impărăţia cea de sus, în Hristos lisus. 


Şi acum şi pururea şi în vecii vecilor. Amin (a Născătoarei). 

Ca într-un locaş împărătesc sălăşluindu-Se întru tine Dumnezeu, a primit Trup 
omenesc şi în două Firi lumii S-a arătat, prin tine, Fecioară; Aceluia li cântăm: 
Binecuvântaţi, toate lucrurile Domnului, pe Domnul. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea 
înălţându-L pe Dânsul întru toţi vecii. 


Mântuitorule al tuturor, Atotputernice, pe cei ce se ţineau de dreapta credinţă, în 
mijlocul văpăii pogorându-Te, i-ai rourat şi i-ai învăţat să cânte: toate lucrurile, 
binecuvântaţi şi lăudați pe Domnul. 

Cântarea a 9-a 

Irmos: Hristos, Piatra cea netăiată de mână .... 

Stih: Sfintelor muceniţe, rugaţi-vă lui Dumnezeu pentru noi. 

Dorind a vedea frumuseţea Mirelui, încă în trup muritor fiind, aţi poftit din 
suflet nemurirea, purtătoarelor de chinuri. Pentru aceea, sunteţi fericite după 
vrednicie. 


Stih: Sfintelor muceniţe, rugaţi-vă lui Dumnezeu pentru noi. 


Ca nişte mieluşele fără de răutate, aţi stat înaintea tiranilor ca între nişte lupi 
sălbatici şi biruind înfricoşarea lor, v-aţi adus lui Hristos jertfă bine primită. 


Stih: Sfintelor muceniţe, rugaţi-vă lui Dumnezeu pentru noi. 
Impletitu-v-aţi, fecioarelor, cunună neveştejită şi aţi dobândit dumnezeiască 
mărire şi v-aţi învrednicit a câştiga Împărăţia cea cu adevărat veşnică, împreună 


cu mucenicii, ca nişte muceniţe prea lăudate. 


Slavă Tatălui şi Fiului şi Sfântului Duh. 

Ca unele ce aveţi îndrăzneală către Stăpânul, cinstitelor fecioare, rugaţi-vă 
pentru cei ce cu dragoste săvârşesc pomenirea voastră, ca şi ei să dobândească 
mărirea de care v-aţi învrednicit vol. 


Şi acum şi pururea şi în vecii vecilor. Amin (a Născătoarei). 


Milostiv fii mie, Hristoase, când vei veni cu slavă să judeci lumea; risipeşte ne- 
gura patimilor mele, prin rugăciunea Aceleia ce Te-a născut şi ale cinstitelor 
Tale muceniţe, ca un Bun şi Mult Indurat. 


Irmosul: Hristos, Piatra cea netăiată de mână, cea din capul unghiului, din tine 
muntele cel netăiat, Fecioară, S-a tăiat, adunând firile cele osebite; pentru 
aceasta, veselindu-ne, pe tine, Născătoare de Dumnezeu, te mărim. 


Sedelna, glasul al 4-lea. Podobie: Spăimântatu-s-a Iosif, lucru mai presus de 
fire văzând şi în minte a avut ploaia cea de pe lână, la zămislirea ta cea fără de 
sămânță, de Dumnezeu Născătoare, rugul cel nears în foc, toiagul lui Aaron ce a 
odrăslit şi mărturisind logodnicul şi ocrotitorul tău preoților, a grăit: Fecioara 
naşte şi după naştere rămâne iarăşi fecioară. 


Înspăimântatu-s-a de răbdarea voastră cea multă Cetele cele cereşti ale slu- 
jitorilor celor fără de trup; căci, sfărâmându-vi-se fluierele picioarelor cu toiege, 
ați suferit, ca şi cum altul ar fi pătimit şi moarte amară ați răbdat cu trup 
femeiesc, zdrobind pe balaurul cel viclean; şi nevoinţa voastră a fost primită la 
Dumnezeu Dătătorul de viaţă, ca a unora ce v-aţi luptat pentru credinţă. 


Sedelna la praznicul Naşterii Maicu Domnului, glasul al 4-lea. Podobie: Spăi- 
mântatu-s-a losif, lucru mai presus de fire văzând şi în minte a avut ploaia cea 
de pe lână, la zămislirea ta cea fără de sămânță, de Dumnezeu Născătoare, rugul 
cel nears în foc, toiagul lui Aaron ce a odrăslit şi mărturisind logodnicul şi 
ocrotitorul tău preoţilor, a grăit: Fecioara naşte şi după naştere rămâne iarăşi 
fecioară. 


Fecioara Maria şi Născătoarea de Dumnezeu cu adevărat, ca un nor al Luminii, 
astăzi a strălucit nouă şi din cei drepţi a ieşit spre lauda noastră. Nu va mai fi 
osândit Adam, că Eva din legături s-a dezlegat. Pentru aceasta, glăsuim strigând 
cu îndrăzneală către cea singură curată: bucurie vesteşte la toată lumea naşterea 
ta. 

Acatistul Sfintelor muceniţe Minodora, Mitrodora, Nimfodora 


SPINTELE MUCENITE 
HINODORA, MITRODORA. HIIIFODORA 


Acatistul Sfintelor muceniţe Minodora, Mitrodora, Nimfodora (s.v. 10 sep- 
tembrie / s.n. 23 septembrie): 


https://www.academia.edu/106436374/Acatistul Sfintelor _muceni % C5 9% A3e_Minodor 
a_Mitrodora_Nimfodora_10_ septembrie 


https://archive.org/details/ac.-i_202309 


https://www.slideshare.net/slideshow/acatistul-sfintelor-mucenite-minodora-mitrodora- 


nimfodora-s-v-10-septembrie-s-n-23-septembrie-4d05/271930289 


SR aie 3 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 

sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 


Suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi. 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
Să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


După obişnuitul început se zic Condacele şi Icoasele: 


Condacul 1 

Toată limba să mişte către lauda fecioarelor celor înțelepte, care întocmai cu 
numărul Treimii şi tot graiul omenesc cântări să le alcătuiască, că acestea de lu- 
me s-au osebit şi pentru Hristos au pătimit, neţinând seama de cele trecătoare, şi 
toată bogăţia pământească defăimând, numai pe cea cerească au căutat, pentru 
aceasta şi noi le cântăm: Bucuraţi-vă, treime de fecioare, mult pătimitoare! 


Icosul 1 

Fiind născute în cetatea Vitiniei şi după trup surori, fiind cu mare osărdie aţi 
dorit a vă face surori şi după duh, căci cu suflet aţi ales a sluji lui Dumnezeu, 
pentru care noi vă lăudăm cu cântări aşa: 

Bucuraţi-vă, că din părinţi bine credincioşi aţi răsărit; 

Bucuraţi-vă, că cetatea Vitiniei văzându-vă se veselea; 

Bucuraţi-vă, că idolii în faţa voastră se ruşinau; 

Bucuraţi-vă, că spre toţi cu blândeţe priveaţi; 

Bucuraţi-vă, că după putere milostenie şi fapte bune făceaţi; 

Bucuraţi-vă, că în casa părintească, în cămările voastre singuratice vă plăcea să 
staţi; 

voastre; 

Bucuraţi-vă, că la această dorinţă a sufletului nu aţi stat nepăsătoare; 
Bucuraţi-vă, fericitelor de fapte bune lucrătoare; 

Bucuraţi-vă, că răbdarea v-a suit la trei înălțimi; 

Bucuraţi-vă, că limpede vedeaţi faţa Sfintei Treimi; 

Bucuraţi-vă, treime de fecioare, mult pătimitoare! 


Condacul al 2-lea 

Dorind ca mai mult să slujiţi lui Dumnezeu şi cu sufletele mai aproape de cele 
cereşti să fiți, v-aţi retras la loc de cinste pe un deal înalt şi pustiu, care era 
aproape de apele cele calde ale Pitiei ca la două stadii, cântând lui Dumnezeu: 
Aliluia! 


Icosul al 2 -lea 

Văzându-vă în liniştea cea mult dorită a pustiei, spre nevoinţele cele pustniceşti 
v-aţi dedat, cu postul, cu privegherea şi cu neîncetata rugăciune împodobindu- 
vă sufletele, pentru care cântări de laudă vă aducem zicând: 

Bucuraţi-vă, priveghetorilor care aţi cătat noaptea la rugăciune; 

Bucuraţi-vă, că una pe alta v-aţi îndemnat la fapte bune; 

Bucuraţi-vă, că ochii voştri erau nesecaţi de lacrimi; 

Bucuraţi-vă, că trupul cu postul îndelungat l-aţi chinuit; 

Bucuraţi-vă, că trupul de post slăbind, frumuseţea feţei nu s-a veştejit, ci mai ta- 
re a înflorit; 

Bucuraţi-vă, că din roadele rugăciunii v-aţi învrednicit a gusta; 

Bucuraţi-vă, că de cele pământeşti v-aţi dezlipit; 

Bucuraţi-vă, că numai spre cele cereşti aţi privit; 

Bucuraţi-vă, că statornice în fapte bune aţi rămas; 

Bucuraţi-vă, că prin statornicia în faptele bune, sufletele v-aţi curățit,; 
Bucuraţi-vă, treime de fecioare, mult pătimitoare! 


Condacul al 3-lea 

Văzând pizmăreţul diavol, mulţimea faptelor voastre bune, a vrut să vă piardă, 
şi punând gând rău în inima boierului Fronton care stăpânea acele ţinuturi, în 
timpul împăratului Maximian, v-a tras spre judecată dorind a vă supune să jert- 
fiţi idolilor, iar noi pentru curăţia voastră vă cântăm: Aliluia! 


Icosul al 3-lea 
Poruncind boierul cel păgân să vă prindă şi în faţa lui să vă aducă, blândelor 
mieluşele, care de fiarele pustiei n-aţi fost niciodată vătămate, oamenii cei răi şi 

cu nărav de fiare v-au prins şi v-au tras în faţa judecătorului păgân, pentru care 
noi vă cântăm aşa: 

Bucuraţi-vă, că văzând pe păgânii care vă trăgeau fără milă nu v-aţi înfricoşat,; 
Bucuraţi-vă, că pe cărarea ce duce spre mucenicie cu bucurie aţi plecat; 
Bucuraţi-vă, că în ajutorul lui Dumnezeu aţi năzuit; 

Bucuraţi-vă, căci cu rugăciunea v-aţi întărit; 

Bucuraţi-vă, cele asemenea cu mieluşeii care merg spre jertfă fără glas; 
Bucuraţi-vă, că nestrămutate în credinţă aţi rămas; 

Bucuraţi-vă, că drumul acesta vi se părea lin şi frumos; 

Bucuraţi-vă, că năzuinţa voastră era spre Mirele Hristos; 

Bucuraţi-vă, că asemeni îngerilor spre slujbă mergeaţi; 

Bucuraţi-vă, că păzitorii, văzându-vă aşa de liniştite, erau înspăimântați; 
Bucuraţi-vă, că asemeni unor albine pline de mierea faptelor bune eraţi; 
Bucuraţi-vă, că spre stupul ceresc al mucenicilor doreaţi mai curând să mergeţi; 
Bucuraţi-vă, treime de fecioare, mult pătimitoare! 


Condacul al 4-lea 

Văzându-vă păgânul Fronton stând în faţa sa, şi minunându-se de tinereţea şi 
frumuseţea voastră, dorea să vă plece pe voi a aduce jertfe idolilor, dar nimic 
sporind, ci şi mai rău mâniindu-se şi pornindu-se asupra voastră, căuta să vă 
piardă, iar noi, pentru tăria voastră în credinţă, cântăm: Aliluia! 


Icosul al 4-lea 

Luptându-se Fronton pe toate căile a vă atrage spre idolii săi cei neputincioşi, a 
început a vă momi cu bogăţiile, cu cinstea boierească, cu însoţirea după tineri de 
neam mare şi slăvit, dar voi curatelor fecioare, pe toate le-aţi socotit gunoaie şi 
deşertăciuni, iar noi vă cântăm aşa: 

Bucuraţi-vă, că boierul căutând să vă schimbe gândul cel bun, nimic nu sporea; 
Bucuraţi-vă, că văzându-şi neizbânda mai rău se înfuria; 

Bucuraţi-vă, mieluşelelor, că văzându-le neputinţa, mai mult vă întăreaţi; 
Bucuraţi-vă, căci creştinii care vă priveau, mult se veseleau; 

Bucuraţi-vă, că feţele voastre străluceau de frumuseţe îngerească; 

Bucuraţi-vă, flori pustniceşti; 

Bucuraţi-vă, crini cereşti; 

Bucuraţi-vă, asemeni ghiocelului smerite; 

Bucuraţi-vă, asemeni trandafirului în fapte bune înflorite; 

Bucuraţi-vă, asemeni reginei nopţii înmiresmate; 

Bucuraţi-vă, că virtuțile cele bune în voi s-au strâns toate; 

Bucuraţi-vă, treime de fecioare, mult pătimitoare! 


Condacul al 5-lea 

Infuriindu-se boierul asupra Minodorei care era cea mai mare şi mai aprigă în 
credinţă, a poruncit să depărteze pe cele două surori mai mici, iar pe ea să o dez- 
brace şi să o dea spre muncire, însă ea cu bucurie a primit cântând: Aliluia! 


Icosul al 5-lea 

Asemenea Mirelui tău ceresc pe Golgota, ai fost dezbrăcată de toate hainele şi 
dusă spre locul de muncire, însă tu, netemându-te ai zis: pentru ce nu vă grăbiţi 
a ne trimite mai curând în cereasca Împărăţie? Bate, taie, arde, zdrobeşte mădu- 
larele noastre, căci noi suntem gata a pătimi pentru Hristos, pentru care şi noi cu 
bucurie cântăm: 

Bucură-te, Minodora cea mai mare dintre surori; 

Bucură-te, că mucenicia cu tine a început; 

Bucură-te, că patru oameni, vreme de două ceasuri te-au bătut; 

Bucură-te, că în credinţă tu n-ai slăbit; 

Bucurate, că tiranii mult te-au chinuit; 

Bucură-te, că mădularele tale din cap până la picioare ţi-au zdrobit; 

Bucură-te, că cei din faţă de milă plângeau; 

Bucură-te, că Fronton mai tare se îndârjea; 

Bucură-te, că simţindu-ţi sfârşitul aproape, în taină te rugai; 

Bucură-te, căci cu sufletul sus fiind, strigătele de ademenire ale păgânului nici 
nu le auzeai; 

Bucură-te, că din adâncul inimii ai strigat: “Doamne lisuse Hristoase, veselia 
mea şi dragostea inimii mele, la tine pun nădejdea mea şi te rog în pace pri- 
meşte sufletul meu; 

Bucură-te, că acestea zicându-le ţi-ai dat duhul şi ai mers la iubitul tău Mire, în- 
frumuseţată cu rănile ca nişte podoabe de mult preţ; 

Bucură-te, Minodora mult pătimitoare! 


Condacul al 6-lea 

După patru zile aducând pe Mitrodora şi pe Nimfodora înaintea sa la judecată, 
au adus lângă picioarele lor trupul cel mort al scumpei lor surioare, care zăcea 
gol şi neacopenit cu nimica, crezând păgânul că dacă vor vedea mulţimea 
rănilor, îşi vor schimba gândul cel bun, dar ele mai mult se întăreau cu Duhul, 
dorind să ajungă şi ele mai curând în veselia cea cerească şi să cânte împreună 
cu sora lor Minodora: Aliluia! 


Icosul al 6-lea 

Văzând muncitorul că nici trupul mort al surioarei lor, nici vorbele lui cele 
amăgitoare nu pot să întoarcă gândul cel bun al tinerelor fecioare, ci acestea mai 
tare se întăreau cu duhul, a poruncit muncitorul să o ia pe Mitrodora, şi dez- 
brăcând-o de hainele sale, s-o lege de un stâlp de lemn, apoi să- i ardă cu făclii 
tot trupul, ceea ce Mitrodora primi cu bucurie, iar noi cântări de laudă îi adu- 
cem aşa: 

Bucură-te, Mitrodora că văzând trupul cel gol şi plin de răni nu te-ai înfricoşat; 
Bucură-te, că spre muncire cu bucurie ai plecat; 

Bucură-te, că tiranii de un stâlp de lemn te-au legat; 

Bucură-te, căci cu făclii aprinse tot trupul ţi l-au pârjolit; 

Bucură-te, că tiranul nici prin aceasta nu te-a putut întoarce de la fapta cea bună; 
Bucură-te, că ochii spre ceruri mereu îi ridicai; 

Bucură-te, că numai spre Hristos năzuiai; 

Bucură-te, că arsă ai fost cu făclii ca la două ceasuri; 

Bucură-te, că după aceea, arsă ca un cărbune fiind, te-au luat de pe lemn şi au 
poruncit să fii bătută cu bețe de fier; 

Bucură-te, că dureri amare ai suferit; 

Bucură-te, că prin bătaie toate mădularele ţi-au strunjit; 

Bucură-te, că strigând către Domnul, ţi-ai dat în mâinile Lui sfântul tău suflet; 
Bucură-te, Mitrodora mult pătimitoare! 


Condacul al 7-lea 

Pornindu-se muncitorul cu linguşiri spre Nimfodora, socotea că pentru frăge- 
zimea vârstei o va îndupleca spre închinarea la idoli, dar a rămas ruşinat de tăria 
credinţei muceniţei, iar noi împreună cu dânsa cântăm: Aliluia! 


Icosul al 7-lea 

Mâniindu-se păgânul pentru neizbândă, a poruncit muncitorilor ca şi pe aceasta 
să o dezbrace, apoi să o spânzure şi cu unghii de fier, să-i strunjească trupul. 
Auzind fericita muceniţă cu bucurie a plecat spre munci şi nici un lucru de 
nerăbdare n-a arătat, nici a strigat, nici a suspinat, ci numai în sus ridicându-şi 
ochii, buzele sale spre rugăciune le mişca, pentru care răbdare a ei strigăm: 
Bucură-te, că ai fost fragedă cu vârsta, dar vârstnică cu bărbăția; 

Bucură-te, că prin aceasta ai câştigat Împărăţia; 

Bucură-te, că gândul tău cel bun cu nimic nu ţi l-a putut schimba; 

Bucură-te, că de pătimirea ta şi îngerii se mirau; 

Bucură-te, că păgânul şi în timpul muncirii, căuta să te amăgească; 

Bucură-te, că acesta nimic n-s putut să sporească; 

Bucură-te, că altă pătimire pentru tine se pregătea; 

Bucură-te, că de pe stâlp au poruncit să te ia; 

Bucură-te, căci cu bețe de fier au poruncit să fii bătută; 

Bucură-te, că tiranii fără milă asupra ta se năpustiră; 

Bucură-te, că şi aceasta fără cârtire ai răbdat; 

Bucură-te, că din aceasta fără osândă ai răbdat; 

Bucură-te, că din aceasta moartea vremelnică ţi-ai dobândit; 

Bucură-te, că Hristos în ceruri te-a primit şi cu cunună cerească te-a împodobit; 
Bucură-te, Nimfodora mult pătimitoare! 


Condacul al 8-lea 

Văzând tiranii trupurile voastre mult chinuite, se spăimântau de mulțimea răb- 
dării voastre şi nu pricepeau cum nişte tinere atât de firave au putut răbda atâtea 
munci, iar noi cântăm împreună cu muceniţele, Celui ce le-a întărit: Aliluia! 


Icosul al 8-lea 

Dorind a vedea frumuseţea ta cea neasemănată Hristoase, muceniţele cele rănite 
de dragostea ta prea dulce, Cuvinte cel fără de început, vitejeşte au răbdat amă- 
răciunea chinurilor, iar noi le cântăm aşa: 

Bucuraţi-vă, purtătoarelor de munci neînfricate; 

Bucuraţi-vă, căci cu cugetul aţi privit numai spre faţa cea prea luminată a Mire- 
lui; 

Bucură-te, Minodora, că sfărâmănile fluierelor vitejeşte le-ai răbdat şi cununi de 
biruinţă ai câştigat; 

Bucură-te, Mitrodora, că spânzurându-te pe lemn, ai răbdat munca focului şi 
Jăratecul rătăcirii cu roua dragostei lui Hristos l-ai stins; 

Bucură-te, Nimfodora care zgârierile cele cumplite ai răbdat şi slava cerească ai 
câştigat; 

Bucuraţi-vă, odrasle bine credincioase; 

Bucuraţi-vă, tinere înțelepte şi prea frumoase; 

Bucuraţi-vă, lauda Vitiniei; 

Bucuraţi-vă, slava creştinilor; 

Bucuraţi-vă, întărirea bisericilor; 

Bucuraţi-vă, treime de fecioare, mult pătimitoare! 


Condacul al 9-lea 

Ca nişte crini au răsărit în mijlocul mucenicilor fecioarele cele pururea pomenite 
şi au umplut de miros bun Biserica cu darul Duhului prin mulțimea chinurilor 
cele de multe feluri, iar noi cu bucurie le cântăm: Aliluia! 


Icosul al 9-lea 

Fiind aprinse de dragostea Ziditorului, aţi potolit boldurile şarpelui, săvârşind 
lupte bărbăteşti în trupuri femeieşti, pentru aceea v-aţi încununat cu cununi 
dumnezeieşti, iar noi, cei săraci în fapte bune, vă lăudăm aşa: 

Bucuraţi-vă, că luptându-vă cu vrăjmaşii cei nevăzuţi, aţi biruit cu trupul pe cei 
fără de trup; 

Bucuraţi-vă, cugetătoarelor de Dumnezeu fecioare; 

Bucuraţi-vă, cele împodobite cu rănile muceniciei; 

Bucuraţi-vă, cele împiestrite cu frumuseţea chinurilor; 

Bucuraţi-vă, mieluşele fără de răutate; 

Bucuraţi-vă, că aţi stat înaintea tiranilor, ca între nişte lupi sălbatici; 
Bucuraţi-vă, că v-aţi împletit cununi neveştejite; 

Bucuraţi-vă, că aţi dobândit dumnezeiasca mărire; 

Bucuraţi-vă, că înaintea Stăpânului ați căpătat îndrăznire; 

Bucuraţi-vă, că prin voi şi noi nădăjduim mântuire; 
Bucuraţi-vă, că pe voi înaintea lui Hristos, vă rugăm să ne fiți mijlocitoare; 
Bucuraţi-vă, treime de fecioare, mult pătimitoare! 


Condacul al 10-lea 

Păgânul muncitor, nefiindu-i de ajuns că v-a muncit în viaţă, cu mânie s-a pornit 
asupra trupurilor voastre neînsufleţite, poruncind să fie date focului, ca să nu 
mai rămână nici o mângâiere creştinilor, ci toată urma voastră să o piardă, iar 
noi cântăm lui Hristos, celui ce v-a păzit pe voi: Aliluia! 


Icosul al 10-lea 

Pregătind păgânu focul, ca să ardă trupurile sfintelor, alt foc cu tunet din cer s-a 
pogorât şi întru clipeala ochiului pe Fronton şi pe muncitori 1-a ars, iar peste 
focul cel aprins de ei o ploaie mare s-a revărsat încât s-a stins spre bucuria creş- 
tinilor, iar noi pentru această biruinţă cântăm: 

Bucuraţi-vă, că şi după moarte păgânul asupra voastră a dorit să se răzbune; 
Bucuraţi-vă, că în foc a poruncit a vă pune; 

Bucuraţi-vă, că cerescul Mire, trupurile voastre spre alte munci nu le-a lăsat; 
Bucuraţi-vă, că Acesta foc din cer peste păgâni a dat; 

Bucuraţi-vă, că focul pe toți i-a mistuit; 

Bucuraţi-vă, că aceştia plată pentru faptele lor şi-au primit; 

Bucuraţi-vă, că focul cel pregătit pentru voi, prin ploaie s-a stins; 

Bucuraţi-vă, că multă bucurie creştinilor s-a făcut; 

Bucuraţi-vă, căci credincioşii au luat trupurile voastre nevătămate de foc. 
Bucuraţi-vă, că la loc de cinste le-au îngropat; 

Bucuraţi-vă, căci cu mare evlavie lor s-au închinat; 

Bucuraţi-vă, treime de fecioare, mult pătimitoare! 


Condacul al 11-lea 

Luând creştinii trupurile voastre cele mult osândite de mulțimea chinurilor, le- 
au îngropat într-un mormânt, şi precum în viaţă surori nedespărțite atât după 
trup cât şi după duh aţi fost, aşa şi în mormânt nedespărţite aţi rămas, iar în ce- 
reasca Împărăţie tot împreună v-aţi bucurat, pentru care şi noi împreună cu voi 
cântăm: Aliluia! 


Icosul al 11-lea 

După ce creştinii au îngropat Sfintele moaşte, peste cinstitul vostru mormânt au 
zidit o frumoasă biserică, pentru care şi noi cu bucurie strigăm: 

Bucuraţi-vă, că un singur mormânt pe toate trei v-a încăput; 

Bucuraţi-vă, că şi în viaţă şi în veşnicie aţi fost nedespărțite; 

Bucuraţi-vă, că darul tămăduirilor atât în viaţă cât şi după moarte aţi primit; 
Bucuraţi-vă, că darul Duhului Sfânt în voi a fost sălăşluit; 

Bucuraţi-vă, că la buchetul mucenicilor încă trei flori s-au adăugat; 

Bucuraţi-vă, căci creştinii cu multă bucurie vă prăznuiesc; 

Bucuraţi-vă, că în ziua pomenirii voastre, la mormânt mulți bolnavi se tămădu- 
1esc, 

Bucuraţi-vă, că din mormântul vostru miresme se răspândesc; 

Bucuraţi-vă, că prin muncile trecătoare, aţi câştigat viaţa nepieritoare; 
Bucuraţi-vă, căci prin chinuri cu Hristos v-aţi unit; 

Bucuraţi-vă, căci cu aceasta veţi vieţui nedespărțit; 

Bucuraţi-vă, treime de fecioare, mult pătimitoare! 


Condacul al 12-lea 

Înfrumuseţatu-v-aţi fecioarelor şi luminat v-aţi mărit, cu totul iubind pe Cuvân- 
tul cel Preaslăvit, de a cărui dragoste fund rănite, cu vitejie aţi răbdat mulţimea 
chinurilor cântând: Aliluia! 


Icosul al 12-lea 

Lăudăm nevoinţele voastre, Sfintelor fecioare: Minodora, Mitrodora şi Nimfo- 
dora, şi slăvim pe Dumnezeu, care v-a învrednicit acestui mare dar şi năzuim la 
mijlocirile voastre cele către Dumnezeu, pentru care vă lăudăm: 

Bucuraţi-vă, că acum locuiţi la înălțime; 

Bucuraţi-vă, că în lume săvârşiţi minuni multe; 

Bucuraţi-vă, că staţi între cetele mărite; 

Bucuraţi-vă, că prin voi Hristos milă ne trimite; 

Bucurati-vă, că vedeți faţa Ziditorului a toate; 

Bucuraţi-vă, că vă rugaţi Lui, din nevoi a ne scoate; 

Bucuraţi-vă, că aveţi trecere pentru noi către Domnul; 

Bucuraţi-vă, că El ascultă rugăciunile voastre pentru tot omul; 

Bucuraţi-vă, că sunteţi nouă ajutor întru primejdii; 

Bucuraţi-vă, că pe voi vă avem stâlp al nădejdii; 

Bucuraţi-vă, că sunteţi calde mijlocitoare celor ce poartă numele vostru; 
Bucuraţi-vă, mari apărătoare ale celor ce vă cinstesc pe voi; 

Bucuraţi-vă, treime de fecioare, mult pătimitoare! 


Condacul al 13-lea (de 3 ori) 

O, prea lăudatelor muceniţe: Minodora, Mitrodora, Nimfodora, cele întocmai cu 
numărul Treimii mijlociţi înaintea Tronului ceresc, să fim izbăviţi de ispite, de 
necazuri, de boli şi de toate relele întâmplări, ca să cântăm împreună cu voi: Ali- 
luia! 


Apoi iarăşi se zice: 


Icosul 1 

Fiind născute în cetatea Vitiniei şi după trup surori, fiind cu mare osărdie aţi 
dorit a vă face surori şi după duh, căci cu suflet aţi ales a sluji lui Dumnezeu, 
pentru care noi vă lăudăm cu cântări aşa: 

Bucuraţi-vă, că din părinți bine credincioşi aţi răsărit; 

Bucuraţi-vă, că cetatea Vitiniei văzându-vă se veselea; 

Bucuraţi-vă, că idolii în faţa voastră se ruşinau; 

Bucuraţi-vă, că spre toţi cu blândeţe priveaţi; 

Bucuraţi-vă, că după putere milostenie şi fapte bune făceaţi; 

Bucuraţi-vă, că în casa părintească, în cămările voastre singuratice vă plăcea să 
staţi; 

voastre; 

Bucuraţi-vă, că la această dorinţă a sufletului nu aţi stat nepăsătoare; 
Bucuraţi-vă, fericitelor de fapte bune lucrătoare; 

Bucuraţi-vă, că răbdarea v-a suit la trei înălțimi; 

Bucuraţi-vă, că limpede vedeaţi faţa Sfintei Treimi; 

Bucuraţi-vă, treime de fecioare, mult pătimitoare! 


Condacul 1 

Toată limba să mişte către lauda fecioarelor celor înțelepte, care întocmai cu nu- 
mărul Treimii şi tot graiul omenesc cântări să le alcătuiască, că acestea de lume 
s-au osebit şi pentru Hristos au pătimit, neţinând seama de cele trecătoare, şi 
toată bogăţia pământească defăimând, numai pe cea cerească au căutat, pentru 
aceasta şi noi le cântăm: Bucuraţi-vă, treime de fecioare, mult pătimitoare! 

Acatistul Sfintelor muceniţe Minodora. Mitrodora şi Nimfodora (din limba 
slavonă) 


(tradus din limba slavonă de D-na Silvia Popa / data de 18 decembrie 2010. şi 
adaptat de servus Christi) 


ae de 


Acatistul Sfintelor muceniţe Minodora, Mitrodora, Nimfodora (al doilea acatist) 
(s.v. 10 septembrie / s.n. 23 septembrie): 


https://www.academia.edu/58606345/A1_doilea_acatist_al_Sfintelor_muceni % C8 %9Be 
Minodora_Mitrodora_%C59%9Fi_Nimfodora_10_septembrie 


https://archive.org/details/al-doilea-ac._202110 


https://www.slideshare.net/slideshow/al-doilea-ac-250461762/250461762 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 

Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi. 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
Să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Se 2 3 
Acatistul Sfintelor mucenite Minodora, Mitrodora si Nimfodora - 10 septembrie 
- slujitor Dani 
https://www.youtube.com/watch?v=j7XRAiUxqUs 

Troparul Sfintelor muceniţe Minodora, Mitrodora şi Nimfodora (glasul al 4- 
lea): Valurile cele întreite ale chinurilor şi moarte amară, pentru viaţa cea veş- 
nică aţi schimbat, sfintelor muceniţe trei fecioare, mărturisind înaintea diva- 
nurilor celor fărădelege pe Treimea cea nezidită. Pentru aceea, cu sabia fiind 

tăiate, urmaţi acum Mielului celui înjunghiat şi vă rugaţi pentru cei ce cinstesc 
sfințită pomenirea voastră! 


Apoi se zice Condacul Sfintelor muceniţe Minodora, Mitrodora şi Nimfodora 
(glasul al 4-lea): Chinuite fiind cu cruzime pentru Sfânta Treime, aţi biruit pe 
vrăjmaşul cel mult meşteşugăreţ, fiind alcătuite cu Duhul ca nişte surori. Pentru 
aceea, v-aţi sălăşluit împreună cu cele cinci fecioare în Cămara cea Cerească, 
biruitoarelor; şi împreună cu Îngerii staţi înaintea Împăratului tuturor, bucu- 
rându-vă neîncetat. 


&&& 


Condacul întâi 

Cu dragostea Mirelui Ceresc împodobindu-vă sufletele voastre smerite, ați urcat 
scara nevoinţelor, ajungând vase ale darurilor prea mărite; cu sângele muce- 
nicesc ați pecetluit vieţuirea cea minunată; iar acum, Sfinte muceniţe surori, 
Minodora, Mitrodora şi Nimfodora, vă rugați pentru sufletele noastre, întru cre- 
dinţă luminate. Pentru aceasta, vă cântăm: Bucuraţi-vă, mirese ale lui Hristos: 
Minodora, Mitrodora şi Nimfodora, milostenia şi mântuirea noastră! 


Icosul întâi 

Pe treimea cea duhovnicească de fecioare, dar închinat PreaSfintei Treimi, să o 
lăudăm cu bucurie, căci a slujit Tainelor Treimii şi nu s-a lepădat de a credinţei 
vrednicie ! Întreitele valuri ale vieţii le-aţi trecut, adăpostindu-vă în corabia Cu- 
vântului ; iar acum, vă rugaţi, pentru noi, păcătoşii, împreună cu Îngerii şi cu 
toți Sfinţii şi cereţi sufletelor noastre mare milă şi ocrotirea Duhului Sfânt ! De 
aceea, vă cântăm, unele ca acestea: 

Bucură-te, sfântă treime de muceniţe; 

Bucuraţi-vă, că, deplină puritate, dragoste şi credinţă aţi avut; 

Bucuraţi-vă, că, ramuri ale unei rădăcini şi surori, de un pântece, aţi fost; 
Bucuraţi-vă, căci, cu Sfântul Botez aţi fost botezate; 

Bucuraţi-vă, mirese ale lui Hristos: Minodora, Mitrodora şi Nimfodora, milo- 
Stenia şi mântuirea noastră! 


Condacul al 2-lea 

Vrând, ca împreună cu sufletul, să vă feriți şi trupul neîntinat, ca prin curăţie să 
vă uniţi cu Mirele Ceresc, Hristos Domnul, aţi ascultat glasul Lui ce zice: „leşiți 
din mijlocul popoarelor şi vă deosebiți, iar de necurăţia lor să nu vă atingeţi şi 
Eu vă voi primi pe voi !” Pentru aceasta, Îi cântăm şi noi: Aliluia! 


Icosul al 2-lea 
Dorind şi hotărând să petreceţi în feciorie şi, înstrăinându-vă de toată lumea, aţi 
ieşit de la petrecerea cea împreună cu oamenii şi v-aţi sălăşluit pe un deal înalt 

şi pustiu, bine ştiind că nu se poate uşor să se păzească curăţia feciorească în 
mijlocul lumii, ce are ochi plini de răutate şi de desfrânare. 

Bucuraţi-vă, flori cereşti răsărite din mila Cuvântului; 

Bucuraţi-vă, că trupurile voastre, neatinse de mână bărbătească, dar lui Dumne- 
zeu, ca smirnă, le-aţi adus; 

Bucuraţi-vă, că de Mirele Ceresc, cu sufletul v-aţi lipit şi cu dragoste v-aţi unit; 
Bucuraţi-vă, că Domnului nostru, lisus Hristos, prin curăţie v-aţi însoțit şi prin 
credință, v-aţi făcut mirese; 

Bucuraţi-vă, mirese ale lui Hristos: Minodora, Mitrodora şi Nimfodora, milo- 
Stenia şi mântuirea noastră! 


Condacul al 3-lea 

Sălăşluindu-vă în acel loc pustiu, ca un fel de Mânăstire în natură, pentru a vă 
arăta dragostea către Dumnezeu, petreceaţi neîncetat în post şi în rugăciuni, 
cântându-l Lui: Aliluia! 


Icosul al 3-lea 

Cu inimile pline de iubire, căutând singurătatea şi tăcerea, acum locuiţi în Împă- 
răția lui Dumnezeu, purtând în inimile, minţile şi sufletele voastre, dragostea 
pentru Ziditor. Noi suntem păcătoşi şi, în loc să ne izolăm de lume, ne petrecem 
viaţa în petreceri, în desfrâu şi în mândrie; de aceea, cu sufletul plin de durere şi 
cu emoție, vă cântăm: 

Bucuraţi-vă, că aţi respins deşertăciunea vieții omeneşti; 

Bucuraţi-vă, că nu pacea pe pământ, ci dragostea lui Hristos aţi câştigat; 
Bucuraţi-vă, că în Locaşurile lui Dumnezeu şi nu în clădiri pline de nimicnicie 
locuiţi; 

Bucuraţi-vă, că n-aţi ales, dragostea pământească, ci, pe Dumnezeu, pe care L- 
aţi dorit din tot sufletul; 

Bucuraţi-vă, mirese ale lui Hristos: Minodora, Mitrodora şi Nimfodora, milo- 
Stenia şi mântuirea noastră! 


Condacul al 4-lea 

Plângeau Sfintele fecioare în rugăciuni şi în dumnezeieştile lor cugetări, pentru 
că iubeau pe Domnul, de a cărui vedere dorind să se sature, cu lacrimi aşteptau 
vremea Lui, ca să vadă pe Mirele Ceresc cel iubit. Şi pentru că au păstrat în ini- 
mile lor dragostea lui Hristos, Îi cântăm, din inimă, lui Dumnezeu: Aliluia! 


Icosul al 4-lea 

Valurilor celor întreite ale chinurilor şi moarte amară, pentru viaţa cea veşnică 
aţi schimbat, Sfintelor trei muceniţe fecioare, mărturisind înaintea divanurilor 
celor fără de lege pe Treimea cea nezidită. Pentru aceea, în bătăi fiind omorâte, 
urmaţi acum Mielului celui junghiat şi vă rugaţi pentru cei ce cinstesc sfinţită 
pomenirea voastră. De aceea, vă cântăm unele ca acestea: 

Bucuraţi-vă, că în Botez, sfânta sămânță a dragostei de Dumnezeu, o aţi găsit; 
Bucuraţi-vă, că speranţa, credinţa şi dragostea ni le-aţi făcut cunoscute; 
Bucuraţi-vă, că în dumnezeiasca dragoste, ca într-un cuib, să vă odihniţi aţi 
dorit; 

Bucuraţi-vă, căci, curăţindu-vă de toată spurcăciunea trupului şi a duhului, ca 
Îngerii, pe pământ aţi vieţuit; 

Bucuraţi-vă, mirese ale lui Hristos: Minodora, Mitrodora şi Nimfodora, milo- 
stenia şi mântuirea noastră! 


Condacul al 5-lea 

Văzând Domnul lacrimile voastre şi muncile, care pentru EI, le-aţi răbdat şi că 
inimile voastre au fost umplute de dragostea pentru EI, v-a dăruit vouă darul de 
a face minuni de vindecare şi mângâiere, pentru care noi, cu toţii Îi cântăm lui 
Dumnezeu: Aliluia! 


Icosul al 5-lea 

Dragostea lui Dumnezeu este perla sufletului. După cum spunea Sfântul loan de 
Kronstadt : “cel mai mare cadou făcut omului - Dumnezeu în inimă şi el va găsi 
pacea, bucuria, lumina, libertatea, viaţa”. Vouă, Sfintelor fecioare, vă cântăm: 
Bucuraţi-vă, că, un singur Dumnezeu aţi avut şi că, dragostea lui Dumnezeu aţi 
găsit-o; 

Bucuraţi-vă, mirese ale lui Hristos, pentru că, minuni aţi făcut şi faceţi vindecări 
pentru nevoiaşi şi săraci; 

Bucuraţi-vă, ajutătoarele celor ce în inimile lor resping mândria şi iubesc pe 
Hristos; 

Bucuraţi-vă şi ne vindecaţi de păcate, cu dragostea voastră plină de har; 
Bucuraţi-vă, mirese ale lui Hristos: Minodora, Mitrodora şi Nimfodora, milo- 
Stenia şi mântuirea noastră! 


Condacul al 6-lea 

Invidiindu-vă vrăjmaşul, aşa cum îi invidia şi pe Adam şi pe Eva, pentru 
puritatea vieţii voastre şi credința în Hristos, noi oamenii credincioşi ai lui 
Dumnezeu învăţăm de la voi, cum aţi rabdat torturile pentru Dumnezeu şi slă- 
vindu-L, Îi cântăm: Aliluia! 


Icosul al 6-lea 

După cum spune Domnul: « Dacă aţi fi din această lume, lumea v-ar iubi, dar, 
pentru că v-aţi ales o altă lume, din această cauză lumea vă urăşte » şi ca pe ni- 
şte mieluşele ale turmei lui Hristos, urându-vă lumea v-a scos pe voi din “Mă- 
năstire” şi v-a torturat. Noi vă prea slăvim în această lume şi, cu ruşine şi cu 
evlavie, strigăm către voi: 

Bucuraţi-vă, că Dumnezeu v-a izbăvit din această lume; 

Bucuraţi-vă, că aţi murit în agonie de dragul lui Hristos; 

Bucuraţi-vă, că botezul lui Dumnezeu aţi ales; 

Bucuraţi-vă, că v-aţi izbăvit sufleteşte, precum Hristos i-a întins o mână de aju- 
tor lui Petru; 

Bucuraţi-vă, mirese ale lui Hristos: Minodora, Mitrodora şi Nimfodora, milo- 
Stenia şi mântuirea noastră! 


Condacul al 7-lea 

Văzând frumuseţea voastră fizică şi nu pe cea din inimă, pentru Hristos, duş- 
manul a încercat să vă promită plăceri şi cinstiri temporare, dar voi le-aţi refu- 
zat, ca nişte fecioare credincioase lui Hristos. Pentru aceasta, noi, pe pământ, Îi 
cântăm lui Dumnezeu: Aliluia / 


Icosul al 7-lea 

Dumnezeu este sursa frumuseţii, armoniei de culori şi dimensiuni. Şi fiecare 
este bogat, dacă Îl are pe Dumnezeu în inima lui, indiferent de vârstă sau de re- 
şedinţă. Şi această frumuseţe, de la Dumnezeu, rămâne imprimată în tine, apă- 
rându-te de vrăjmaş. Ale lui Hristos mirese sunteţi, iar trupurile voastre, ne- 
atinse de bărbat, spre bătăi dându-le pentru Domnul, le-aţi adus jertfă lui 
Dumnezeu, ştiind bine că Domnul nu are trebuinţă de ale noastre bogății vre- 
melnice, ci de noi înşine, după cuvântul lui David: „Domnul meu eşti Tu, că bu- 
nătăţile mele nu-Ţi trebuie“. De aceea, noi cântăm: 

Bucuraţi-vă, darul lui Dumnezeu, voi, mirese ale lui Hristos; 

Bucuraţi-vă, căci, în palatele din ceruri, sunteţi dimpreună cu Sfinţii; 
Bucuraţi-vă, pentru frumuseţea voastră; 

Bucuraţi-vă, căci credinţa şi dragostea voastră pentru Hristos, întăresc sufletele 
noastre; 

Bucuraţi-vă, mirese ale lui Hristos: Minodora, Mitrodora şi Nimfodora, milo- 
Stenia şi mântuirea noastră! 


Condacul al 8-lea 

Nefolositoare a fost încercarea vrăjmaşului de a vă ademeni cu bucurii lumești. 
Aceste ispite, voi, surorile, nu le-aţi luat în seamă, ci aţi gustat din veşnica dul- 
ceaţă cerească a lui Dumnezeu şi lăudându-L, l-aţi cântat: Aliluia 7 


Icosul al 8-lea 

„Eu m-am jertfit pe mine Dumnezeului meu pentru care şi a pătimi îmi este dul- 
ceaţă mie şi a muri dobândă” i-a răspuns Sfânta Nimfodora, când a strigat pri- 
stavul: “Jertfeşte idolilor şi te vei izbăvi de munci!” Văzând fermitatea împo- 
trivii voastre, când sufereaţi de săgețile şi ispitele vrăjmaşului, vă cântăm vouă: 
Bucuraţi-vă, stâlpi de nezdruncinat ai lui Hristos; 

Bucuraţi-vă, căci din viaţă v-aţi ehberat, mântuindu-vă; 

Bucuraţi-vă, arme de iubire ale lui Dumnezeu împotriva duşmanului; 
Bucuraţi-vă, căci rugăciunile voastre au fost pilde pentru noi; 

Bucuraţi-vă, mirese ale lui Hristos: Minodora, Mitrodora şi Nimfodora, milo- 
Stenia şi mântuirea noastră! 


Condacul al 9-lea 

Văzând multele noastre ispite, ca un Cap al Bisericii, Doamne, arată-ne Calea 
spre mântuire, întăreşte-ne în credinţă, pe noi, cei ce cu nădejde şi recunoştinţă 
Îţi cântăm: Aliluia ! 


Icosul al 9-lea 

Aşa cum Israel, scăpând din robia Egiptului, petrecea în pustie, aşa şi voi, sfinte 
fecioare, ieşind din lume, viaţa cea pustnicească ati iubit-o. Înfrânarea, în loc de 
întristare, v-a înfrumusețat feţele. De aceea, vă cântăm: 

Bucuraţi-vă, sfinte icoane; 

Bucuraţi-vă, că aţi plătit cu curaj pentru viaţa veşnică mucenicească; 
Bucuraţi-vă, pentru frumuseţea voastră cerească; 

Bucuraţi-vă, lumini ce înălţaţi gândurile noastre; 

Bucuraţi-vă, mirese ale lui Hristos: Minodora, Mitrodora şi Nimfodora, milo- 
Stenia şi mântuirea noastră! 


Condacul al 10-lea 
Cu teamă şi cu bucurie, aţi câştigat iubirea lui Dumnezeu, venerându-L şi pentru 
toate acestea li cântăm: Aliluia ! 


Icosul al 10-lea 

Sfinte muceniţe fecioare, voi ajutaţi la mântuirea credincioşilor de peste tot, din 
lume, învăţate fiind de Duhul Sfânt. De aceea, cu dulce glas, vă grăim: 
Bucuraţi-vă, surorilor, pentru milostenia şi dragostea lui Hristos; 

Bucuraţi-vă, surorilor, pentru încetarea ispitelor şi a luptelor; 

Bucuraţi-vă, fecioare curate şi credincioase ale lui Hristos; 

Bucuraţi-vă, fecioare, căci aţi răbdat cu tărie şi curaj pentru Hristos; 
Bucuraţi-vă, mirese ale lui Hristos: Minodora, Mitrodora şi Nimfodora, milo- 
Stenia şi mântuirea noastră! 


Condacul al 11-lea 
Neprihănite fecioare, prietene ale lui Hristos, în post şi rugăciune aţi trăit, 
departe de lume şi ca nişte sfinte muceniţe L-aţi slujit pe Hristos. Şi v-aţi găsit 
mănăstirea în inima Lui, prin puritate şi rugăciune. Pentru acestea, Îi cântăm lui 
Dumnezeu: Aliluia ! 


Icosul al 11-lea 


e SA 


de aceea le cântăm: 
Bucuraţi-vă, alături de toţi Sfinţii, în rugăciune înaintea Sfintei Treimi; 

Bucuraţi-vă, Sfinte muceniţe care aţi murit pentru Hristos; 

Bucuraţi-vă, că vă aflaţi cu Domnul Hristos în Împărăţie; 

Bucuraţi-vă, că aţi ales cea mai scurtă cale către Dumnezeu; 

Bucuraţi-vă, mirese ale lui Hristos: Minodora, Mitrodora şi Nimfodora, milo- 
Stenia şi mântuirea noastră! 


Condacul al 12-lea 
O viaţă plină de evlavie aţi dus, aşteptându-L pe Domnul şi, prin pocăință, aţi 
urmat calea spre Hristos, căruia să-l cântăm şi noi: Aliluia 7 


Icosul al 12-lea 

Admirându-vă pentru viaţa voastră şi suferinţa de dragul lui Hristos, vă rugăm, 
Sfinte fecioare muceniţe: Minodora, Mitrodora şi Nimfodora, îndreptațţi rugă- 
ciunile voastre către Domnul şi la Judecata de Apoi a lui Dumnezeu nu ne uitaţi 
pe noi, cei slabi şi păcătoşi. 

Bucuraţi-vă, pentru milostenia şi puritatea voastră cea plăcută Domnului; 
Bucuraţi-vă, că puternică v-a fost credinţa în Dumnezeu; 

Bucuraţi-vă, flori ale Raiului, că aţi adus pace şi iubire în sufletele noastre; 
Bucuraţi-vă, făcătoarelor de minuni, Sfinte muceniţe fecioare; 

Bucuraţi-vă, mirese ale lui Hristos: Minodora, Mitrodora şi Nimfodora, milo- 
stenia şi mântuirea noastră! 


Condaculul al 13-lea (de trei ori) 

O, Sfinte muceniţe surori, roabele Domnului: Minodora, Mitrodora şi Nimfo- 
dora, milostiviţi-vă şi de noi ! Primiţi-ne rugăciunea noastră şi rugaţi-vă pentru 
noi, ca să ajungem şi noi în Împărăţia lui Dumnezeu, unde să-L lăudăm, îm- 
preună cu voi, cântându-l: Aliluia! 


Apoi iarăşi se zice: 


Icosul întâi 

Pe treimea cea duhovnicească de fecioare, dar închinat PreaSfintei Treimi, să o 
lăudăm cu bucurie, căci a slujit Tainelor Treimii şi nu s-a lepădat de a credinţei 
vrednicie ! Întreitele valuri ale vieţii le-aţi trecut, adăpostindu-vă în corabia Cu- 
vântului; iar acum, vă rugaţi, pentru noi, păcătoşii, împreună cu Îngerii ŞI cu toţi 
Sfinţii şi cereţi sufletelor noastre mare milă şi ocrotirea Duhului Sfânt! De 
aceea, vă cântăm, unele ca acestea: 

Bucură-te, sfântă treime de muceniţe; 

Bucuraţi-vă, că, deplină puritate, dragoste şi credinţă aţi avut; 

Bucuraţi-vă, că, ramuri ale unei rădăcini şi surori, de un pântece, aţi fost; 
Bucuraţi-vă, căci, cu Sfântul Botez aţi fost botezate; 

Bucuraţi-vă, mirese ale lui Hristos: Minodora, Mitrodora şi Nimfodora, milo- 
Stenia şi mântuirea noastră! 

Condacul întâi 

Cu dragostea Mirelui Ceresc împodobindu-vă sufletele voastre smerite, ați urcat 
scara nevoinţelor, ajungând vase ale darurilor prea mărite; cu sângele muce- 
nicesc ați pecetluit vieţuirea cea minunată; iar acum, Sfinte muceniţe surori, 
Minodora, Mitrodora şi Nimfodora, vă rugaţi pentru sufletele noastre, întru cre- 
dință luminate. Pentru aceasta, vă cântăm: Bucuraţi-vă, mirese ale lui Hristos: 
Minodora, Mitrodora şi Nimfodora, milostenia şi mântuirea noastră! 


ŞI apoi se face Otpustul. 


Doamne lisuse Hristoase, Fiul lui Dumnezeu, pentru rugăciunile prea curatei 
Maicii Tale, ale Sfintelor muceniţe Minodora, Mitrodora şi Nimfodora şi ale tu- 
turor Sfinţilor, miluieşte-ne şi ne mântuieşte pe noi ! 


Sursa: 


https://chirho88888888.wordpress.com/2019/09/10/acatistul-sfintelor-mucenite- 
minodora-mitrodora-si-nimfodora/ 

Imnografie 


Condacul Sfintelor muceniţe Minodora, Mitrodora şi Nimfodora: Chinuite fiind 
cu cruzime pentru Sfânta Treime, aţi biruit pe vrăjmaşul cel mult meşteşugăreţ, 
fiind alcătuite cu Duhul ca nişte surori. Pentru aceea, v-aţi sălăşluit împreună cu 
cele cinci fecioare în Cămara cea cerească, biruitoarelor; şi împreună cu îngerii 
staţi înaintea Împăratului tuturor, bucurându-vă neîncetat. 


Troparul Sfintelor muceniţe Minodora, Mitrodora şi Nimfodora: Valurile cele 
întreite ale chinurilor şi moarte amară, pentru Viaţa cea veşnică aţi schimbat, 
Sfintelor muceniţe trei fecioare, mărturisind înaintea divanurilor celor fărăde- 
lege pe 'Treimea cea nezidită. Pentru aceea, cu sabia fiind tăiate, urmaţi acum 
Mielului Celui înjunghiat şi vă rugaţi pentru cei ce cinstesc sfințită pomenirea 
voastră. 


(Video) Troparul Sfintelor muceniţe Minodora, Mitrodora şi Nimfodora  - Inter- 
pret: Otilia Simeria: 
https://doxologia.ro/tropare/video-sfintele-mucenite-minodora-mitrodora-nimfodora- 
tropar 


Dr Ar dr dr dr dr dr dr dr dr dr de dr dr de dr Ar A dr hr A di 


IP XP IP 3 IE E IP 3 3 IE E 0 E IE IP 5 IE e E 3 IP IE E E XX 


Ar de De de De dr de De de De dr De De de De de de de Dr dr de e d de A dr 


IP XE IP II E E IP 3 II E E E 30 3 5 IE e E E 3 IP IE E E XX 


Vieţile Sfinţilor - Viaţa şi pătimirea Sfintelor muceniţe Minodora, 
Mitrodora şi Nimfodora 


“1 RERNIMHNO-A6)PA 

= MIPO-A PA 
CB bIHROAO, 
DP Mă 


/| 


Aceste trei fecioare, Minodora, Mitrodora şi Nimfodora, s-au adus pe sine în dar 
Sfintei Treimi. Alţii aduc lui Dumnezeu daruri din averile lor cele din afară, 
precum oarecând cei trei împărați de la răsărit au adus aur, tămâie şi smirnă. lar 
ele au adus daruri din visteriile cele dinlăuntru; şi-au adus sufletele ca un aur, 
dar nu aur stricăcios răscumpărat, ci sânge cinstit, ca al unul miel fără de 
prihană. Au adus cugete curate drept tămâie, grăind cu apostolul: "A lui Hristos 
bună mireasmă suntem" (II Cor.2,15), iar trupurile lor, neatinse de mână 
bărbătească, spre bătăi dându-le pentru Hristos, le-au adus pe ele dar lui 
Dumnezeu ca smirna ştiind bine că Domnul nu are trebuinţă de ale noastre 
bogaţii vremelnice, ci de noi înşine, după cuvântul lui David: "Domnul meu ești 
Tu, că bunătăţile mele nu-Ți trebuiesc". Drept aceea singure pe sine s-au adus 
lui Dumnezeu, precum arată sfânta lor viaţă şi vitejeasca pătimire. 

Acestea s-au născut în Bitinia şi după trup surori fiind, s-au făcut surori şi după 
duh; cu un suflet au ales a sluji lui Dumnezeu mai mult decât lumii şi 
deşertăciunilor ce sunt în lume. Şi, vrând ca împreună cu sufletul să-şi ferească 
şi trupul neîntinat, ca prin curăție să se unească cu curatul mire, Hristos Domnul 
lor, au ascultat glasul Lui ce zice: "leşiţi din mijlocul popoarelor şi vă deosebiți, 
iar de necurăţia lor să nu vă atingeţi şi Eu vă voi primi pe voi" (II Cor. 6,17). 


Drept aceea, au ieşit de la petrecerea cea împreună cu oamenii, dorind şi 
hotărând ca să petreacă în feciorie şi, înstrăinându-se de toată lumea, s-au 
sălăşluit la un loc singuratic, bine ştiind că nu se poate uşor să se păzească 
curăția feciorească în mijlocul lumii, ce are ochi plini de răutate şi de 
desfrânare. Că precum apele de izvoare intrând în mare îşi pierd dulceaţa şi cu 
apa mării împreunându-se se fac sărate, tot aşa şi curăţia, când s-ar sălăşlui prin 
mijlocul lumii ca prin mijlocul mări şi ar iubi-o pe ea, nu-i este cu putinţă ca 
din apele cele sărate ale iubirii de dulceaţă să nu bea. 


Fiica lui Iacov, Dina, până nu s-a dus ea la Sichem, cetatea limbilor, era fecioară 
curată, iar când a ieşit ca să cunoască pe fiicele cele ce locuiau acolo şi s-a 
împrietenit cu dânsele, îndată şi-a pierdut fecioria sa (Facere 34,2). 


Ticălosul Sichem, adică lumea aceasta, cu cele trei fiice ale sale: "pofta trupului, 
pofta ochilor şi trufia vieţii” (1 loan 2,16) nu ştie nimic altceva decât numai a 
vătăma pe cei ce se lipesc de dânsa. Precum funinginea înnegreşte pe cei ce se 
ating de dânsa, tot aşa şi pe cei ce-o îndrăgesc îi face negri, necuraţi şi spurcaţi. 


Fericit este cela ce fuge de lume, ca să nu se înnegrească de necurăţiile ei; feri- 
cite sunt aceste trei sfinte fecioare care au scăpat de lume şi de cele trei fiice ale 
acesteia de care am amintit, că nu s-au înnegrit cu spurcăciunile lor şi s-au făcut 
albe şi curate porumbiţe, care prin lucrare şi prin dumnezeiasca vedenie, cu 
două aripi zburând prin munţi şi prin pustietăți, au dorit ca în dumnezeiasca 
dragoste, ca într-un cuib să se odihnească, "pentru că pustnicilor celor ce sunt 


SU 


afară de lumea cea deşartă" li se face neîncetată dorire dumnezeiască. 


Petrecerea lor era pe un deal înalt şi pustiu, care era aproape de apele cele calde 
ale Bithiei ca la două stadii depărtare. Acolo, sălăşluindu-se, petreceau neîncetat 
în post şi în rugăciuni. Lina adăpostire şi odihna bună şi-au aflat curăţiei lor 
celei fecioreşti care, ca să nu fie văzută de oameni, au ascuns-o în pustie, iar ca 
să nu fie văzută de îngeri, au suit-o pe ea pe dealul cel înalt. La înălțimea 
muntelui s-au suit ca, praful cel pământesc de pe picioarele lor scuturându-l, 
spre cer să se apropie. Chiar din singurul loc în care petreceau viaţa lor cea 
îmbunătăţită se arată lepădarea de toate şi singurătatea, pentru că aceasta arată 
pustia. 

Zelul ce înaripează dumnezeiasca lor gândire, apele cele calde lângă care 
petreceau, nu înseamnă oare căldura inimii lor, cea îndreptată către Dumnezeu? 
Că precum Israel scăpând din robia Egiptului petrecea în pustie, aşa aceste 
sfinte fecioare, ieşind din lume, viaţa cea pustnicească au iubit-o. Şi precum 
Moise, suindu-se în munte, a văzut pe Dumnezeu, aşa acestea în zelul lor cel 
înalt fiind, ochii cei trupeşti 1-au ridicat spre Dumnezeu, iar cu cei ai gândului 
priveau spre dânsul luminos. ŞI, precum acolo, prin lovirea în piatră au ieşit ape, 
aşa, în dânsele, din cea smerită lovire în piept, pâraie de lacrimi din ochii lor 
ieşeau şi cu atât mai calde erau izvoarele apelor, cu cât de calde erau lacrimile 
ochilor lor, pentru că acelea numai trupeasca tină puteau să o spele, iar acestea 
şi prihănirile cele sufleteşti le curăţeau şi le albeau mai mult decât zăpada. 


Dar ce mai aveau lacrimile să curăţească din acelea care, curăţindu-se pe sine de 
toată spurcăciunea trupului şi a duhului, vieţuiau ca îngerii pe pământ? În inima 
cuiva, din aducerea aminte a mulțimii păcatelor, se nasc umilinţa şi lacrimile; 
într-însele, ca în nişte curate fecioare, din dragostea cea către Dumnezeu izvor 
de lacrimi ieşeau, pentru că unde focul dumnezeieştii iubiri arde, acolo este cu 
neputinţă ca să nu fie ape de lacrimi. Că aşa este puterea focului aceluia care, 
când se aprinde, ca în cuptor arde în inima cuiva; pe cât este văpaia pe atât şi 
roua înmulţeşte; ca pe câtă dragoste este undeva, pe atâta este şi umilință. Din 
dragoste se nasc lacrimile şi Hristos când plângea pe prietenul Său Lazăr, s-a zis 
despre Dânsul: "Vezi cum îl iubea pe el!" 


Plângeau sfintele fecioare în rugăciuni şi în dumnezeieştile lor cugetări pentru 
că iubeau pe Domnul, de a cărui vedere dorind să se sature, cu lacrimi aşteptau 
vremea Lui, ca să vadă pe Mirele ceresc cel iubit. Fiecare dintr-însele cu David 
grăia: "Când voi veni şi mă voi arăta feţei lui Dumnezeu, făcutu-s-au lacrimile 
mele mie pâine ziua şi noaptea"; ca şi cum ar zice: "De aceasta ziua şi noaptea 
lăcrimam, că nu vine degrabă acea vreme în care am putea să venim şi să ne 
arătăm feţei prea dulcelui şi doritului nostru lisus Hristos, de a cărui vedere 
dorim să ne săturăm, aşa cum doreşte cerbul izvoarele apelor”. 


Cu o viaţă aleasă ca aceasta, au fost miluite de Dumnezeu, când sfintele fecioare 
se depărtară din lume; pentru că după cum nu poate să se ascundă cetatea 
deasupra muntelui stând, tot astfel tămăduirile neputincioşilor pe care, cu 
minune, dânsele le făceau, ca nişte trâmbiţe cu mare glas, prin toată partea aceea 
le-a vestit. 


Intr-acea vreme împărățea Maximian păgânul, iar în partea aceea stăpânea 
Fronton, boierul care auzind de aceste sfinte fecioare, a poruncit să le prindă pe 
ele şi să le aducă înaintea sa. 

Mieluşelele lui Hristos, pe care nu le-au vătămat fiarele pustiei, oamenii cei cu 
chip de fiară şi cu nărav rău le-au prins şi le-au adus înaintea prigonitorului. Au 
stat la judecata păgânilor cele trei fecioare, ca trei îngeri înaintea lui Dumnezeu 
celui în Treime slăvit. Nu erau vrednici ochii oamenilor celor păcătoşi să 
privească la feţele lor cele cu sfânta cuviinţă, care străluceau cu îngerească 
frumuseţe şi cu darul Sfântului Duh. Se mira prigonitorul de frumuseţea lor cea 
în pustie păzită, frumuseţe cum nici în casele împărăteşti n-au văzut vreodată. 
Că deşi trupurile lor de multele osteniri şi de postiri erau istovite, feţele lor nu-şi 
pierduseră frumuseţea cea feciorească deloc, ba încă o aflaseră pe ea pentru că 
unde era inima plină de duhovnicească bucurie şi veselie acolo nu se putea 
veşteji floarea frumuseţii feţei, după cum scrie: "Inima veselindu-se, faţa 
înfloreşte”. Înfrânarea are uneori oarecare dar de felul acesta, ca în loc de 
întristare, cu podoaba înfrumuseţează feţele omeneşti, precum pe Daniil şi cu 
dânsul pe cei trei tineri; aceştia în post şi în înfrânare trupească petrecând, 
frumuseţea lor întrecea pe a tuturor tinerilor celor împărăteşti din Babilon. 
Aceeaşi frumuseţe puteai să vezi şi la acele sfinte fecioare, încât se uimea 
mintea omenească văzând pustniceştile flori şi dumnezeieştile fecioare că 
întreceau cu frumuseţea lor şi cu podoaba toate frumuseţile fiicelor omeneşti. 


Deci, le-a întrebat pe ele mai marele, mai întâi de nume şi moşie. Iar ele i-au 
spus că după numele lui Hristos creştine se numesc, iar numele cele luate de la 
botez sunt: Minodora, Mitrodora şi Nimfodora, născute într-acea ţară a Bithiniei 
de un tată şi de o mamă. 


Apoi, a tins mai marele către dânsele vorba sa prin îmbunări, trăgându-le pe ele 
spre păgânătatea sa şi zicându-le: "O, fecioarelor frumoase! pe voi marii noştri 
zei v-au iubit şi cu frumuseţe ca aceasta v-au cinstit, iar încă şi cu mari bogății 
a vă cinsti pe voi sunt gata, numai voi să le daţi lor cinste şi cu noi să le aduceți 
jertfă şi închinăciune. lar eu înaintea împăratului vă voi lăuda pe voi şi când vă 
va vedea împăratul vă va iubi, şi cu multe daruri vă va cinsti şi după cei mai 
mari ai săi vă va căsători pe voi şi veţi fi mai mult decât alte femei cinstite, 
slăvite şi bogate. “ 


Atunci, E, sora mai mare, si-a deschis sura sa cea tăcută, zicând: 
"Dumnezeu ne-a zidit pe noi şi cu chipul său ne-a înfrumusețat, acestuia ne 
închinăm, iar de alt dumnezeu afară de dânsul nici nu vrem a auzi. lar de 
darurile voastre şi de aşa cinste avem trebuinţă precum cineva are trebuinţă 
de gunoiul ce se calcă cu picioarele. Ba încă şi bărbaţi de bun neam de la 
împăratul tău ne făgăduieşti nouă? D-apoi cine poate să fie mai bun decât 
Domnul nostru, lisus Hristos, căruia prin credinţă ne-am făcut mirese, prin 
curăţie ne-am însoţit, cu sufletul ne-am lipit, cu dragoste ne-am unit şi El este 
nouă cinste şi slavă şi bogăţie şi de Dânsul nu numai tu şi împăratul tău, ci 
nici toată lumea aceasta nu poate să ne despartă pe noi”. 

lar Mitrodora d zis: "Ce folos este omului de a dobândi toată lumea şi şi-ar 
pierde sufletul. Pentru că ce ne este nouă lumea aceasta împotriva iubitului 
Mire şi Domnului nostru? Tina împotriva aurului, întuneric împotriva 
soarelui, fiere împotriva mierei. Deci, oare pentru lumea cea deşartă să cădem 
din dragostea Domnului şi să ne pierdem sufletele noastre?” 


Iar prigonitorul a zis: "Multe grăiți că nu ştiţi chinurile, nici să luaţi bătăi, pe 
care, când le veți şti, veți zice altfel”. 


Atunci a răspuns cu râvnă Nimfodora: "Oare cu munci şi cu bătăi cumplite 
voieşti să ne înfricoşezi pe noi? Adună aici din toată lumea uneltele cele de 
muncire, săbiile, grătarele, unghiile cele de fier. Cheamă pe toţi muncitorii 
din toată lumea. Strânge toate felurile de munci şi le întoarce pe ele spre 
trupul nostru cel slab şi vei vedea că mai întâi toate uneltele acelea se vor 
sfărâma, mâinile tuturor prigonitorilor vor obosi şi toate felurile de munci ale 
tale vor slăbi mai înainte de a ne lepăda noi de Hristos al nostru, pentru care 
muncile cele amare vor fi pentru noi rai dulce, iar vremelnica moarte, viaţă 
veşnică ne va fi nouă". 


lar mai marele a zis către dânsele: "Vă sfătuiesc pe voi ca un tată; ascultaţi-mă 
pe mine, fiicelor, şi jertfiți zeilor noştri. Sunteţi surori de un pântece, deci să nu 
vreți a vedea una pe alta plină de necinste şi de ruşine, suferind cumplite munci, 
nici să pofitiți ca să vedeţi veştedă floarea frumuseţii voastre. Oare nu vă zic 
bine, oare nu vă sunt vouă de folos cuvintele mele? Eu vă dau adevărat sfat 
părintesc, nevrând ca să vă văd pe voi dezbrăcate, bătute, tăiate şi în bucăţi 
zdrobite. Deci, să vă supuneţi poruncii mele, că nu numai de la mine, ci şi de la 
împăratul să luaţi dar şi toate bunătăţile luându-le, întru norocire să petreceți 
zilele voastre, ascultându-mă pe mine acum. lar de nu, apoi îndată primejdii 
amare şi dureri grele vă vor cuprinde pe voi şi va pieri frumuseţea feţii 
voastre”. 


La aceste cuvinte a răspuns IMinodorah "Nouă, o, judecătorule, nici îmbu- 
nările tale nu ne sunt primite, nici îngrozirile înfricoşate! Pentru că ştim că a 
ne desfăa voi de bogății, de slavă şi de toate dulceţile cele vremelnice ne este 
nouă a ne găti veşnică amărăciune în iad. lar a răbda pentru Hristos 
vremelnicile munci, este a ne mijloci nouă veşnică bucurie în ceruri. Şi acea 
nenorocire pe care o făgăduieşti nouă este nestatornică şi muncile cu care ne 
îngrozeşti pe noi Sunt vremelnice. lar ale Stăpânului nostru, atât muncile pe 
care le-a gătit celor ce-L urăsc pe el sunt veşnice, cât şi mulțimea bunătăţii pe 
care a ascuns-o celor ce-L iubesc pe El este nesfârşită. Pentru aceea, nu vrem 
bunătăţile voastre, nici ne temem de munci că sunt trecătoare, ci ne temem de 
muncile iadului şi privim la bunătăţile cele cereşti, că sunt veşnice, dar mai 
ales iubim pe Hristos, Mirele nostru, pentru care chiar dorim a muri; ci a 

muri cu un Suflet împreună, ca să ne arătăm că suntem surori cu duhul, mai 
mult decât cu trupul. Şi, precum un pântece ne-a născut pe noi în lume, tot 
aşa moartea cea mucenicească pentru Hristos deodată să ne scoată din lumea 
aceasta şi o cămară a Mântuitorului să ne primească pe noi şi aşa nu ne vom 
despărţi în veci”. 


După aceasta, ridicându-şi ochii în sus a suspinat şi a zis: "0, lisuse Hristoase, 
Dumnezeul nostru, nu ne vom lepăda de Tine înaintea oamenilor, nici Tu să 
nu Te lepezi de noi înaintea Tatălui Tău, care este în ceruri”. 


Și iar a zis către prigonitori: "Munceşte dar, o, judecătorule, acest trup al 
nostru care se vede, frumos răneşte-l pe el cu bătăile, că nici o înfrumusețare 
nu poate să fie mai bună trupului nostru, nici aurul, nici mărgăritarele, nici 
hainele cele de mult preţ, precum sunt bătăile cele pentru Hristos al nostru, 
pe care demult dorim ca să le suferim”. 


Iar boierul a zis către dânsa: "7u eşti mai mare şi cu anii şi cu înţelegerea, şi ar 
fi trebuit să înveţi şi pe celelalte să se supună poruncii împăratului; iar tu nu 
asculți, răzvrătindu-te împreună cu dânsele. Deci, ascultă-mă pe mine, rogu-mă 
ție, împlineşte porunca şi închină-te zeilor, aşa încât surorile tale, privind la 
tine, să facă tot aşa”. 


Jar Sfânta i-a răspuns: "În zadar te osteneşti îngrijindu-te ca să ne desparţi pe 
noi de Hristos şi să ne abaţi la închinăciunea idolilor pe care voi zei îi numiți. 
Nici eu nu voi face aceasta, nici surorile mele cu care sunt, precum şi ele cu 
mine, un Suflet, un gând şi o inimă, iubind pe Hristos. Deci te sfătuiesc pe 
tine Să nu te osteneşti mai mult cu cuvintele, ci cu un Singur lucru Să nu 
încetezi: bate, taie, arde, zdrobeşte mădularele, atunci vei vedea de ne vom 
supune neîndumnezeitei tale porunci. Ale lui Hristos suntem şi suntem gata a 
muri pentru Dânsul”'! 


Acestea auzindu-le Fronton, s-a umplut de mânie şi toată iuţimea sa spre 
Minodora a vărsat. Şi îndată a poruncit ca pe cele două surori mai mici 
depărtându-le, pe Minodora, sora lor, să o dezbrace şi patru speculatori (Cel ce 
retează capetele condamnaților) să o bată. Şi bătură pe sfântă în timp ce 
pristavul striga: "Cinsteşte pe zei şi laudă pe împăratul şi legile lui nu le 
defăima"! Şi o bătură pe ea două ceasuri. 


lar când a zis chinuitorul către dânsa: "Jertfeşte idolilor!", ea a răspuns lui: "Wu 
fac altceva decât numai jertfă aduc. Au nu vezi că toată pe mine m-am adus 
jertfă Dumnezeului meu?" 

Iar prigonitorul porunci slugilor ca să o bată pe ea mai tare. Deci o bătură peste 
tot trupul fără milă, sfărâmându-i alcătuirile ei, frângându-i oasele şi trupul 
zdrobindu-i. lar ea, cuprinsă fiind de dragostea cea cu osârdie a Mirelui său 
Celui fără de moarte şi de dorire, cu vitejie răbda ca şi cum nu simţea durerile. 
Apoi, din adâncul inimii a strigat: "Doamne lisuse Hristoase, veselia mea şi 
dragostea inimii mele, la Tine pun nădejdea mea şi mă roz, primeşte în pace 
sufletul meu”. Şi acestea zicându-le şi-a dat duhul şi a mers la iubitul său Mire, 
înfrumuseţată cu rănile ca de nişte podoabe de mult preţ. 


Iar după patru zile prigonitorul punând pe Mitrofora şi pe Nimfodora înaintea sa 
la judecată, a adus lângă picioarele lor trupul cel mort al surioarei lor cea mai 
mare. Şi zăcea acel trup cinstit al Sfintei Minodora gol, neacoperit cu nimic, şi 
nu era pe dânsul nici un loc nerănit, toate mădularele sfărâmate de la picioare 
până la cap, nu era nimic întreg, şi era umilită privelişte pentru toți. 


Aceasta a făcut-o prigonitorul, ca şi cum ar zice: "Oare vedeţi pe sora voastră? 
Aceeaşi soartă veţi avea şi voi!" Şi nădăjduind că acele două surori, văzând 
trupul surorii lor muncit aşa de cumplit, se vor teme şi se vor supune voiei lui. 
Iar toţi cei ce erau de față, privind la trupul acela mort şi cumplit, erau biruiţi de 
firească jale şi umilindu-se, plângeau; doar singur prigonitorul mai mult se 
întărea ca o piatră. 


Iar pe Sfintele fecioare Mitrodora şi Nimfodora, deşi dragostea cea către soră le 
pleca spre lacrimi le oprea pe ele dragostea cea mare a lui Hristos şi nădejdea 
cea încredinţată, că sora lor acum se veseleşte în cămara Mirelui său, şi pe 
dânsele le va aştepta la sine ca, de aceleaşi răni împodobindu-se, să se 
sârguiască a veni şi a se arăta feții Domnului celui prea dorit. 


Aceasta oprea lacrimile sfintelor fecioare care, privind sfântul trup cel ce zăcea 
înaintea lor, ziceau: "Fericită eşti tu, soro şi maica noastră, căci te-ai învrednicit 
a fi încoronată cu mucenicească cunună şi a intra în cămara Mirelui tău! Deci 
roagă-te Domnului celui prea bun, pe care acum Îl vezi, ca nezăbovind să ne 
poruncească şi nouă ca prin a ta cale să venim la Dânsul şi să ne închinăm 
măririi Lui, să ne îndulcim de dragostea Lui şi să ne veselim cu dânsul în veci. 
O, prigonitorilor, de ce zăboviţi mult neucizându-ne pe noi? Pentru ce ne lipsiţi 
pe noi de partea iubitei surori? De ce nu ne daţi nouă degrabă acest pahar al 
morţii, de care însetăm ca de o prea dulce băutură? lată, gata sunt mădularele 
noastre spre zdrobire, gata coastele spre ardere, trupul spre rupere, capetele spre 
tăiere şi gata inima spre bărbătească răbdare. Deci, începeți lucrul vostru şi să 
nu nădăjduiţi de la noi nimic, căci nu vom pleca genunchii la idolii cu nume 
mincinos. Ne vedeţi pe noi cu osârdie dorind de moarte şi ce vreţi mai mult? 
Dorim a muri cu sora noastră pentru Hristos Domnul, Mirele nostru cel prea 
iubit!" 

Iar judecătorul, deşi vedea minţile lor cele nefricoase şi dorirea lor neschimbată 
pentru Hristos, le ispitea încă, cu momire, ca să se plece la gândul său, şi le 
zicea oarecare lucru viclean. 


Ele i-au răspuns: "Cât o să mai stăruieşti, ticălosule, a grăi cele potrivnice 
hotărârii noastre celei tari? Dacă crezi că suntem ramuri ale unei rădăcini şi 
surori de un pântece, apoi să ştii cu de-adinsul că şi un gând avem, pe care de la 
sora noastră cea ucisă de tine să-l înţelegi: că dacă chipul ei nu arăta că va putea 
pătimi cu bărbăţie şi cu toate acestea atâta putere în răbdare a arătat, apoi ce 
crezi că vom face noi, privind la sora noastră care s-a dat pe sine pildă nouă? Au 
nu vezi cum aceasta, chiar şi zăcând şi gura închisă având-o, ne învaţă pe noi şi 
ne sfătuieşte spre nevoinţa cea mucenicească? deci, nu ne vom despărţi de 
dânsa, nici nu vom rupe legăturile rudeniei noastre, ci vom muri, precum şi 
aceea a murit pentru Hristos. Ne lepădăm de bogățiile tale făgăduite, ne 
lepădam de slavă şi de tot lucrul cel ce din pământ este şi în pământ iar se 
întoarce. Ne lepădăm de mirii cei stricăcioşi, având pe Cel nestricăcios, pe 
carele Îl iubim şi căruia în loc de zestrea noastră, Îi aducem moartea cea pentru 
Dânsul, ca să ne învrednicească de cămara Lui cea fără de moarte, veşnică şi 
sfântă". 


Atunci prigonitorul, deznădăjduindu-se de aşteptarea sa, s-a mâniat foarte şi a 
poruncit ca pe Nimfodora să o depărteze, iar pe Mitrodora spânzurând-o, să-i 
ardă cu făclu trupul. Şi i-au ars tot trupul două ceasuri. lar o muncă ca aceasta 
răbdând, şi-a ridicat ochii săi către iubitul său Mire, pentru care pătimea, cerând 
ajutor de la Dânsul. lar arsă ca un cărbune luând-o de pe lemn, a poruncit 
prigonitorul ca cu bețe de fier tare să o bată, sfărâmându-i toate mădularele ei şi 
într-acele munci Sfânta Mitrodora, strigând către Domnul, şi-a dat în mâinile 
Lui sfântul său suflet. 


Deci, murind ca, adusă a fost a treia mieluşea a lui Hristos, Sfânta Nimfodora, 
ca să vadă trupurile cele moarte ale celor două surori ale sale şi de cea cumplită 
ucidere a acelora înfricoşându-se, să se lepede de Hristos. 


ŞI a început către dânsa prigonitorul cu vicleşug a zice: "O, frumoasă fecioară, 
de a cărei podoabă eu mai mult decât de ale celorlalte mă minunez, şi de tinereţe 
mi-e milă! Zeii îmi sunt martori că nu te iubesc mai puţin decât pe fiica mea, 
numai apropie-te şi te închină zeilor şi îndată vei avea de la împăratul mare dar, 
că îți va da ţie averi şi cinste. lar ce este mai mult, multă trecere vei avea la 
dânsul. lar de nu, vai mie, rău vei pieri, ca şi surorile tale, ale căror trupuri le 
Vezi aici." 


Iar sfânta nu lua aminte la cuvintele lui, ci chiar împotrivă-i grăia, ocăra 
idolii şi pe închinătorii de idoli, ca David zicând: "Idolii păgânilor, argint şi 

aur, lucruri de mâini omeneşti. Asemenea lor să fie cei ce îi fac pe ei şi toţi cei 
ce se nădăjduiesc spre dânşii.” 


lar văzând nelegiuitul că nu sporeşte cu cuvintele nimic, a poruncit ca, 
dezbrăcând-o, pe ea să o spânzure şi cu unghii de fier să-i strujească trupul. lar 
ea în acele munci, nici a strigat, nici a suspinat, ci numai în sus ridicându-şi 
ochii, îşi mişca buzele, semn de rugăciune a ei către Dumnezeu. 


ŞI când a strigat pristavul, jertfeşte idolilor, şi te vei izbăvi de munci, a răspuns 
sfânta: "Eu m-am jertfit pe mine Dumnezeului meu pentru care şi a pătimi 
îmi este dulceaţă mie şi a muri dobândă". 


La sfârşit, a poruncit ca prigonitorul să o bată cu bețe de fier până la moarte şi 
ucisă a fost sfânta pentru mărturisirea lui lisus Hristos. 


Aşa treimea aceasta de fecioare, pe Sfânta Treime a proslăvit cu moarte 
mucenicească. lar prigonitorului nu i-a fost destul ca să le muncească vii, ci şi 
moarte fiind şi-a răzbunat asupra lor ura sa cea neîmblânzită. Pentru că a 
poruncit să aprindă un foc mare şi trupurile sfintelor muceniţe într-însul spre 
ardere să le arunce. lar aceasta făcându-se, deodată alt foc cu tunet mare a căzut 
din cer şi îndată a ars pe Fronton şi pe toţi slujitorii lui, cei ce au muncit pe 
sfintele muceniţe. lar peste focul cel aprins o ploaie mare s-a vărsat şi l-a stins. 


Atunci, credincioşii, luând trupurile sfintelor de foc nevătămate, le-au îngropat 
pe ele cu cinste, aproape de apele cele calde într-un mormânt. Pe cele care un 
pântece le-a născut, pe acelea şi un mormânt le-a primit, ca cele ce nedespărțite 
au fost în viaţa lor, nedespărţite să fie şi după moarte. Surori au fost pe pământ, 
surori sunt la ceruri într-o cămară a Mirelui lor, surori şi în mormânt, deasupra 
căruia s-a zidit o biserică în numele lor. Şi curg dintr-însa râuri de tămăduiri, 
întru slava lui Dumnezeu unuia în Treime şi întru pomenirea acestor trei sfinte 
fecioare, pentru ale căror rugăciuni să ne învrednicim a vedea pe Sfânta Treime, 
cea în Tatăl şi în Fiul şi în Sfântul Duh, într-Unul Dumnezeu, căruia se cuvine 
slava în veci. Amin. 

Sfintele muceniţe Minodora, Mitrodora şi Nimfodora - drumul spre 
sfinţenie 


DOXOLOGIA 


Retrăgându-se în pustie pentru a-l sluji Domnului, pe vremea când creştinii erau 
persecutați, cele trei surori au fost judecate pentru vindecările pe care le făceau 
asupra credincioşilor şi au fost omorâte. 


ae de 


Trăind în secolul al IV-lea, pe vremea împăratului Galeriu Maximian, în secolul 
al IV-lea, cele trei muceniţe din Bitinia, surori după trup, au ales să se retragă în 
pustie, pentru a-şi dedica viaţa lui Hristos. Fiind învrednicite cu darul facerii de 
minuni, îi povăţuiau pe cei credincioşi şi îi vindecau de neputinţele lor sufletești 
şi trupești. 


Auzind conducătorul cetăţii despre faptele lor, le-a chemat la judecată şi, pentru 
că erau foarte frumoase, le-a propus să se mărite cu nobili, ca să scape de 
persecuție, căci creştinii erau omorâţi la acea vreme. 


Refuzând vehement propunerea, cele trei surori au fost ucise, iar apoi s-a 
pogorât foc din cer şi i-a ars pe cei care le-au chinuit. 

Sinaxar - Pomenirea Sfintelor muceniţe fecioare Minodora, Mitrodora şi 
Nimfodora 


In această lună (septembrie), în ziua a zecea, pomenirea Sfintelor muceniţe 
feci-oare Minodora, Mitrodora şi Nimfodora. 


Aceste fericite, surori după trup, au trăit în Bitinia în timpul domniei împă- 
ratului Galeriu Maximian (către 305-311). Şi străluceau cu frumuseţea sufletelor 
şi a trupurilor lor. lar din dragoste pentru Hristos s-au retras în munţi, aproape 
de apele cele calde numite Pitia. Departe de oameni şi de grijile lumești, ele au 
cultivat florile sfintelor virtuţi şi s-au îndulcit cu mierea vederilor dumnezeieşti, 
astfel că au devenit locaşuri ale Duhului Sfânt şi mulţi veneau la ele ca să ia 
vindecare, atât de bolile trupeşti, cât si de cele sufleteşti. 


Fiind pârâte la Fronton, mai-marele cetăţii, şi amare chinuri suferind pentru 
mărturisirea lui Hristos, şi-au dat sufletele către Domnul. 


Sinaxar - Sfintele muceniţe Minodora, Mitrodora şi Nimfodora - 10 
septembrie 

Sfintele Minodora, Mitrodora şi Nimfodora sunt trei surori care au fost mart- 
irizate pentru că nu au renunţat la credinţa lor creştină. 


Minodora, Mitrodora şi Nimfodora s-au născut în Bitinia. Erau creştine și îşi 
trăiau viaţa în simplitate. În perioada în care au trăit ele creștinismul era o reli- 
gie interzisă în Imperiul roman, astfel încât creştinii îşi trăiau credinţa în ascuns. 
Atunci când erau vădiţi însă, nu pregetau să-L mărturisească pe Hristos Domnul 
în faţa autorităţilor. 


Cele trei surori au părăsit locurile natale şi s-au mutat în apropierea cetăţii Pit- 
hia, nu departe de nişte izvoare termale. Au fost denunțate autorităților ca fiind 
creştine, ceea ce a dus la arestarea lor. 


Au fost supuse nenumăratelor torturi menite să le facă să renunţe la creștinism. 
Păgânii le-ar fi eliberat de îndată dacă ele ar fi fost de acord să jertfească ido- 
lilor. Ei cereau această probă a fidelității față de zeii păgâni pentru că vedeau în 
acest gest un gest de fidelitate faţă de Patria, față de imperiu. Oricine nu se în- 
china zeilor patriei era acuzat de ateism, de faptul că mânie zeii şi aduc asupra 
întregii comunităţi urgia lor. 

SFINȚII ZILEI 


SFINȚIIZILEI 


AU FOST TREI SURORI 
DIN BITINIA MARTIRIZATE 


PENTRU CĂ NU AU RENUNȚAT 
LA CREDINȚA ÎN HRISTOS. 


SFINTELE MUCENIȚE 


ODORA, MIT 
e SI NIMFODORA 


10 SEPTEMBRIE 


Cele trei fecioare nu au renunţat la crezul lor. Există un singur Dumnezeu în 
treime, lui singur se cuvine închinarea şi inima noastră, EI şi-a făcut cunoscută 
voia și planul în persoana Mântuitorului Hristos, Unul din Treime, Dumnezeu 
adevărat şi Om adevărat. 


Cea dintâi care a fost ucisă a fost sora cea mare Minodora. Păgânii au crezut că 
vederea trupului mort al surorii lor celei mari le vor determina să se înfricoşeze 
şi să se lepede. Nu a fost așa. Au stat ferme în credinţa şi mărturisirea lor. Au 
fost şi ele ucise. 


Pe mărturii ca ale lor s-a aşezat creştinismul, iar păgânismul s-a năruit. 


Unii cercetători au identificat acele băi termale cu cele din Drepanon-Heleno- 
polis din Bitinia. In perioada păgână deasupra băilor străjuia Hercule alături de 
el fiind trei nimfe. 


După ce imperiul a devenit creștin, statuile păgâne au fost înlăturate. Ocrotitoa- 
rele izvoarelor au devenit cele trei fecioare creştine Minodora, Mitrodora și 
Nimfodora. 

Diac. George Aniculoaie - Sinaxar - Sfintele muceniţe: Minodora, 
Mitrodora şi Nimfodora 


DOXOLOGIA ro 


Sfintele muceniţe: Minodora, Mitrodora şi Nimfodora, trei surori originare din 
Bitinia (Asia mică), s-au retras, în timpul împăratului Maximian (285-305), pe 
un deal înalt unde trăiau în post şi rugăciune. 


În timpul persecuției declanşate de împărații Dioclețian şi Maximian, guver- 
natorul oraşului Bitinia, Fronton, le-a arestat deoarece au refuzat să aducă jertfă 
idolilor. După ce au fost judecate, le-au supus la chinuri. 


Pe Sfânta Minodora au bătut-o cu toiege, trecând la cele veşnice. Sperând că 
Sfintele Mitrodora şi Nimfodora se vor înfricoşa şi vor renunţa la credință, 
guvernatorul Fronton a poruncit să fie adus trupul surorii lor. Dar sfintele 
fecioare au rămas statornice în credinţă şi, îndurând multe chinuri, au primit 
moarte mucenicească. 


Pe locul unde au fost îngropate sfintele muceniţe s-a ridicat un locaş de cult 
închinat lor în vremea Sfântului împărat Constantin cel mare. 

Arhid. Ştefan Sfarghie - Sinaxar - Sfintele muceniţe Minodora, Mitrodora 
şi Nimfodora 


Sfintele muceniţe Minodora, Mitrodora şi Nimfodora erau trei surori originare 
din Bitinia (Asia Mică). Ele s-au retras în timpul împăratului Maximian (285- 
305), pe un deal înalt, ca la două stadii de apele calde ce ieşeau pe atunci la 
Pitia, unde trăiau în post şi rugăciune. 


În timpul persecuției declanşate de împărații Dioclețian şi Maximian, guverna- 
torul oraşului Bitinia, Fronton, le-a arestat deoarece au refuzat să aducă jertfă 
idolilor. După ce au fost judecate, le-au supus la multe şi grele chinuri. 


Pe Sfânta Minodora au bătut-o crunt cu toiege, sfărâmându-i-se fluierele picioa- 
relor şi aşa a trecut la cele veşnice. 


Sperând că Sfintele Mitrodora şi Nimfodora se vor înfricoşa şi vor renunţa la 
credinţă, guvernatorul Fronton a poruncit să fie adus trupul surorii lor. Dar 
sfintele fecioare au rămas statornice în credinţă şi, îndurând multe chinuri, au 
primit moarte mucenicească. 


Deci, luând slugile unelte din fier, le-au sfărâmat toate mădularele lor şi aşa au 
primit ele cununa muceniciei. 


Pe locul unde au fost îngropate sfintele muceniţe s-a ridicat un locaş de cult în- 
chinat lor în vremea Sfântului împărat Constantin cel mare. 

Mulţi oameni care au cerut ajutorul Sfintelor Muceniţe Minodora, Mitrodora şi 
Nimfodora au fost tămăduiţi în mod minunat de bolile şi neputinţele trupeşti şi 
sufleteşti. 

Iulian Dumitraşcu - Calendar Ortodox - Sfintele muceniţe: Minodora, 
Mitrodora şi Nimfodora 


Sfintele muceniţe au fost surori şi au trăit în timpul împăratului Maximian (285- 
305). S-au născut în Bitinia (Asia Mică). S-au retras în viaţă sihăstrească pe un 
deal înalt şi îşi trăiau viaţa acolo în post şi rugăciune. 


În timpul persecuției declanşate de împărații Dioclețian și Maximian, guver- 
natorul oraşului Bitinia, Fronton, le-a arestat deoarece au refuzat să aducă jertfă 
idolilor. În urma interogatoriului la care au fost supuse, nedorind să renunţe la 
credința creştină, au fost supuse numeroaselor suplicii. 


Sfânta Minodora fiind bătută cu toiage a trecut la cele veşnice. 


Pentru a le convinge să se lepede de credinţa creştină pe Sfintele Mitrodora şi 
Nimfodora, guvernatorul Fronton a poruncit ca să aducă trupul surorii lor, ca 
înfricoşându-se să apostazieze. Însă, sfintele fecioare au rămas statornice în 
credință și, îndurând multe chinuri, au primit moarte mucenicească. 


Pe locul unde au fost îngropate sfintele muceniţe, în vremea Sfântului Cons- 
tantin cel mare s-a ridicat un lăcaş de cult. 

Proloage - Pomenirea Sfintelor muceniţe Minodora, Mitrodora şi 
Nimfodora, fecioare şi surori (304) 


Luna Septembrie în 10 zile: pomenirea Sfintelor muceniţe Minodora, Mitro- 
dora şi Nimfodora, fecioare şi surori (304). 


Aceste Sfinte muceniţe au fost pe vremea păgânului împărat Maximian, fund 
după legea firii surori şi viețuind în singurătate la o depărtare ca la două stadii 
de apele calde ce ieşeau pe atunci la Pitia. Şi au fost întrebate de dregătorul 
acelor părți, Fronton, de numele lor şi cum cred. 


Deci, nevoind ele să se lepede de credinţă, cea mai mare soră, Minodora, a fost 
bătută crunt cu toiege, şi, sfărâmându-i-se fluierele picioarelor, a murit rugându- 
se lui Dumnezeu. 


Și a poruncit stăpânitorul ca, spre înfricoşarea surorilor, să arunce trupul ei 
înaintea lor şi, chemându-le, le silea pe ele să se lepede de Hristos. Și, 
neascultându-l, a poruncit dregătorul slujitorilor să le ucidă și pe ele. 


Şi, luând slugile uneltele cele de fier, le-au sfărâmat toate mădularele lor. Şi aşa, 
sfârșindu-se ele, şi-au dat sufletele în mâinile lui Dumnezeu. 

Și s-au îngropat lângă apele cele calde, iar deasupra lor, pe vremea marelui 
împărat Constantin, s-a zidit o biserică, din care multă vreme au curs râuri de 
tămăduiri, întru slava lui Dumnezeu şi spre folosul celor ce veneau acolo cu 
credință. 


Întru această zi, pomenirea Sfintelor trei femei ce s-au aflat în munte, după 
Pavel, episcopul Monembaziei. 


Pavel, episcopul Monembaziei, ne-a spus: "Fiind eu mirean, trimis am fost la 
răsărit, ca să adun dajdia împărătească. Și mi s-a întâmplat mie în cale o 
mânăstire pustnicească şi am voit să intru într-însa, iar egumenul şi călugării au 
ieșit întru întâmpinarea mea şi, sărutându-ne unul pe altul, am şezut afară. Deci, 
era acolo o grădină de pomi, având roade şi am văzut păsările zburând şi rupând 
ramuri cu poame și ducându-se degrabă. Și am întrebat pe egumen: "De ce, 
oare, păsările acestea nu mănâncă aici poamele, ci, rupând ramurile, le duc?" 


ȘI mi-a zis mie egumenul: "lată, unsprezece ani sunt de când păsările acestea 
totdeauna fac aşa". 

lar eu, ca îndemnat de Dumnezeu, am zis: "Sunt, undeva, în munţi, de bună 
seamă, niște Sfinți bărbați sau femei, petrecând în Dumnezeu, şi păsările 
acestea, după a lui Dumnezeu poruncă, le duc lor acele poame”. 


Acestea grăindu-le, iată a zburat un corb şi a rupt o ramură cu rod. Şi am zis 
egumenului: "Să mergem după el”; şi aşa, am mers, iar corbul zbura înaintea 
noastră cu rodul. Și, zburând pe un deal, s-a oprit, punând ramura jos. lar noi, 
suindu-ne la el, îndată a luat corbul ramura şi a zburat într-o vale adâncă, ca o 
prăpastie. Şi lăsând acolo ramura, a zburat. Apropiindu-ne de prăpastia aceea, 
am aruncat o piatră în jos şi am auzit un glas de acolo zicând: "De sunteţi 
creştini, nu ne ucideți pe noi”. 


Iar noi am zis: "Dar voi cine sunteţi?" 


lar ele au zis: "De voiţi să ne vedeţi, aruncaţi-ne nouă trei haine, că suntem 
femei goale, şi, mergând pe sub munte, veţi afla o cărăruie îngustă şi pe aceea 
veți putea veni la noi”. 


Acestea dacă le-am auzit noi, îndată trei călugări au dezbrăcat de pe ei hainele 
lor şi învelind într-însele nişte pietre, le-au aruncat la dânsele jos. Și ne-am 
pogorât din munte şi am aflat o cale mică şi strâmtă, precum spuseseră ele și 
abia puteam să mergem pe ea şi am ajuns la acea peșteră de munte întru care 
petreceau Sfintele. Şi, am aflat trei femei, iar ele, văzându-ne pe noi, s-au 
închinat nouă până la pământ şi, făcând rugăciune, am stat. 

Deci, una dintre dânsele s-a așezat, iar două îi stăteau dinainte. Atunci egumenul 
a zis către ceea ce şedea: "De unde eşti stăpână şi maică şi cum ai venit aici?" 


Răspuns-a aceea, zicând: "Eu, părinte din Constantinopol sunt şi am avut bărbat 
cu rang împărătesc, care, murind de tânăr, am rămas eu, puțin mai mult de 
douăzeci de ani având de la naştere şi petreceam, plângând de două lucruri: de 
văduvie şi de nerodire. lar după câteva zile, oarecare dregător, auzind de mine, a 
trimis slugile sale, vrând să mă răpească la sine, cu sila, şi nu mă slăbeau 
trimişii, vrând să mă ducă la stăpânul lor. Deci, m-am rugat Domnului meu Iisus 
Hristos să mă izbăvească de acel om silnic, care voia să-mi spurce şi sufletul şi 
trupul. Și am zis către slujitori: "Stăpânii mei, au doară nu voiesc eu să merg cu 
bucurie la stăpânul vostru cel slăvit? Dar acum eu am o neputinţă. Deci, 
îngăduiți-mă pe mine, până ce mă voi tămădui şi mă voi curăţi de neputinţă şi 
atunci voi merge la dânsul cu veselie." 


Aceasta auzind-o, slugile se duseră, zicând: "Te va aştepta pe tine stăpânul 
nostru până la patruzeci de zile”. 


lar după plecarea acelora, pe toate slugile mele și slujnicele le-am slobozit, 
dându-le lor aur şi am lăsat numai pe acestea două, pe care le vedeţi acum. După 
aceasta, chemând pe un om iubitor de Hristos, din neamul meu, cu jurăminte 
înfricoşătoare l-am jurat pe el să vândă moşiile mele şi casa şi aurul să-l împartă 
săracilor. Apoi, sculându-mă noaptea, am luat pe aceste două slujnice, acum 
surori ale mele, şi am intrat cu dânsele în corabie și, fiind povăţuite de 
Dumnezeu, am venit la locul acesta. ȘI, iată, unsprezece ani sunt, de când om n- 
am văzut, fără numai pe voi, astăzi. lar hainele noastre, după un an, s-au rupt." 


Și a zis către dânsa egumenul: "De unde, stăpâna mea, aveţi voi hrană?" 


lar ea a zis: "Bunul, iubitorul de oameni Dumnezeul nostru, Cel ce a hrănit 
poporul Său în pustie patruzeci de ani, Acela şi nouă, necredincioaselor roabelor 
Sale, ne trimite hrană. Că peste tot anul, cu purtarea Lui de grijă cea dumne- 
zeiască, păsările ne aduc nouă tot felul de poame, nu numai de trebuinţa noastră, 
ci şi de prisosinţă, şi ne acoperă şi ne încălzeşte Domnul cu darul Său, încât nici 
iarna nu ne temem de ger, nici vara de zăduf şi petrecem sălăşluindu-ne ca în 
Rai, slăvind totdeauna Sfânta Treime." 


Acestea auzindu-le noi şi minunându-ne, a zis către dânsa egumenul: "De vei 
porunci, stăpână, trimit un frate la mănăstire, ca să aducă bucate şi să mâncăm 
Cu VOI". 


lar ea a răspuns: "De vei voi, părinte, să faci aceasta, apoi, să poruncești să vie 
şi un preot să săvârșească aici sfânta slujbă, ca să ne împărtăşim cu prea curatele 

Taine ale lui Hristos, că de când ne-am despărțit de cetate, nu ne-am mai 
învrednicit să primim sfințirea acestora." 


Și îndată egumenul a trimis un călugăr în mânăstire, ca să cheme un preot şi să 
aducă şi bucate. Deci, venind, preotul a săvârşit Sfânta Liturghie și s-a 
împărtăşit întâi ea singură, apoi şi slujnicele ei, cu prea curatele Taine, şi au 
mâncat acolo cu noi şi a zis stăpâna către egumen: "Rogu-mă sfinției tale, 
părinte, să petreci aici trei zile”. Şi a făgăduit egumenul. 


Apoi, sculându-se, fericita aceasta s-a rugat lui Dumnezeu cu dinadinsul şi a 
murit. lar noi, cu lacrimi, cântând deasupra gropii cântări, am îngropat-o pe ea. 
Iar dimineaţa, s-a rugat şi cea de a doua şi a murit în pace, asemenea şi cea de a 
treia, a treia zi. Şi, îngropându-le pe ele, ne-am întors, slăvind pe Hristos 
Dumnezeul nostru, Cel ce face minuni prea slăvite cu sfinții Săi, Căruia Se 
cuvine cinstea şi închinăciunca în veci. Amin. 

Sfântul Nicolae Velimirovici — Proloagele de la Ohrida - Pomenirea 
Sfintelor muceniţe Minodora, Mitrodora şi Nimfodora 

Sfintul Nicolae Velimirovgiă 

Acestea s-au născut undeva în partea asiatică a Bitiniei şi au fost surori din naş- 
tere. Crescute în duh profund creştinesc, ele au părăsit lumeasca cetate a făţăr- 
NiCiEi şi Minciunii şi s-au retras într-o pustie, însetând după liniştea sufletească 
şi trupească întru care să se poată închina pe deplin Mirelui Hristos, întru rugă- 
ciune, sărăcie şi curăţie. 


Ele au păşit cu dragoste şi vitejie pe calea asprei vieţuiri, propăşind în post, ru- 
găciune şi nevoinţe mari, până ce Domnul le-a împodobit pe ele cu marele dar al 
facerii de minuni. 


Poporul a început să vină la ele căutând şi aflând din belşug vindecarea nepu- 
tinţelor lor şi astfel fecioarele s-au făcut vestite fără ca ele să vrea. 


Un anume Fronton, guvernator de cetate, a auzit despre ele şi le-a adus la jude- 
cată. Văzându-le cât de frumoase sunt, guvernatorul a rămas fără grai înaintea 
lor. Căci, deşi trupurile lor erau uscate de postul neîncetat, chipul feţelor lor 
radia de frumuseţe şi de har dumnezeiesc. 


EI a început mai întâi prin linguşiri, lăudându-le frumuseţea şi zicându-le că le 
va trimite la curtea imperială, unde împăratul le va mărita cu bărbaţi nobili. Dar 
când a văzut că aceste flaterii ieftine nu au nici un efect asupra acestor tinere 
închinate lui Hristos, el a torturat-o pe Minodora, iar pe surorile ei le-a aruncat 
în temniţă. 


După torturi bestiale, guvernatorul a urlat către Minodora, care era rănită şi pli- 
nă de sânge: "Jertfeşte idolilor!" 

Muceniţa a zis: "Au nu vezi că mă jertfesc eu însămi toată Domnului şi Dum- 
nezeului meu?" 


După ce torționarii au omorât-o în torturi bestiale pe Sfânta Minodora, guver- 
natorul le-a scos la schingiuit pe celelalte două surori, pe care le-a pus să vadă 
trupul mort în torturi al surorii lor. 


Arătând către cadavrul Minodorei, el le-a sfătuit să se lepede de Hristos. Dar 
muceniţele surori ale muceniţei celei ucise au rămas şi mai tari în credinţa lor şi 
au urmat de aceea surorii lor, fiind ucise în torturi bestiale de acelaşi Fronton. 


Atunci s-a pogorât fulger din cer care i-a omorât pe fiara Fronton şi pe torţio- 
narii lui şi pe toate slugile lui. 


Creştinii au luat după aceasta trupurile muceniţelor şi le-au îngropat cu cinste. 
Ele au luat mucenicia cam între anii 305 şi 311, în timpul domniei lui Maximian 
Galeriu şi au aflat odihna întru Cereasca Impărăţie. 

Cântare de laudă la Sfintele muceniţe Minodora, Mitrodora şi Nimfodora 


MHHO 
AUPA 


Cele trei fecioare, din naştere surori, 
Ale lui Hristos muceniţe, 

Pe EI înaintea lui Fronton 

îl proslăvesc. 


Cu-a lor vitejie ele pe Fronton spăimânta, 

Iar Fronton cel la înţelepciune puţin 

Gândeşte, precum mulți, că le va-ntoarce cu focul 
Și cu spânzurarea de la al lor Dumnezeu. 


EI crede precum mulţi că femeile sunt toate la fel, 
Repede schimbătoare cu credinţa 

EI crede că muceniţele sunt şi ele 

Ca celelalte femei. 

Guvernatorul amarnic se înşeală, 

Şi de cele trei fecioare este batjocorit, cu ruşine. 


La Hristos parte bărbătească nu e, nici femeiască. 
EI putere le dă tuturor celor ce slujesc Lui. 


EI dăruieşte puterea minunată a credinţei şi nădejdii, 

A suferinţei cumplite, purtate fără plâns. 
Puterea aceasta a îngropat imperii, 

A biruit de-a lungul miilor de ani. 
Puterea aceasta pururi a rămas nestinsă, 
Nimic n-a rezistat în faţa ei. 


Minodora, Mitrodora şi cu Nimfodora, 
Puterea cea lumească a ticălosului Fronton 

O au zdrobit. 

Ele viața şi-au dat şi L-au proslăvit pe Hristos, 
Ele viaţa şi-au dat şi au rămas vii. 


Cugetare 


Fiecare pagină a istoriei milenare a Bisericii lui Hristos străluceşte de slava 
mucenicilor Lui, care veşnicia au cucerit cu forţa sufletului şi cu răbdarea lor. 
Oricât de uluitoare ar fi însă aceste pilde de mucenicie sângeroasă şi de bună 
voie, ele nu sunt mai sus decât mucenicia nesângeroasă a călugăriei şi a 
pustniciei, căci asumarea deplină a voturilor monahale este o mucenicie 
neîncetată, pe viaţă. 


Ne-a rămas de la Pavel, episcopul Monemvasiei, strălucitul exemplu a trei femei 
pustnice. Pe când Pavel nu intrase încă în monahism şi avea la curtea imperială 
slujba strângerii de impozite, el a rămas odată vreme mai îndelungată la o 
mânăstire. Fiind acolo, a văzut corbi cum veneau în livadă, rupeau cu ciocurile 
ramuri de pomi cu fructe şi zburau cu ele în cioc într-o anumită direcţie. Pavel 
s-a mirat de aceasta şi a mers, împreună cu monahii, pe urma zborului corbilor: 
ei au văzut că aceştia coborau în desişul unei păduri de nepătruns, lăsau 
ramurile la pământ şi zburau repede înapoi spre livezile mânăstirii. 


Căutând, Pavel împreună cu monahii au aflat într-o peşteră trei femei, care 
vieţuiau în pustnicie. Cea mai vârstnică dintre ele a povestit monahilor viaţa ei: 
Ea era o mare aristocrată constantinopolitană care, rămânând văduvă, a fost 
amenințată cu contractarea unei căsătorii, în pofida voinţei ei. Ea însă luase 
hotărârea de a nu se mai căsători niciodată după moartea soţului ei şi de a-şi 
petrece tot restul zilelor în curăție. De aceea ea şi-a împărțit toată averea 
săracilor şi s-a retras în mare taină în această pustie, luând cu ea doar două 
slujnice. Ele vieţuiau în acea peşteră deja de unsprezece ani, în post şi în 
rugăciune, nevăzând pe nimeni, fiind numai cu Dumnezeu. Dumnezeu 
Hrănitorul trupurilor şi sufletelor le trimitea hrană de fructe, prin acei corbi. 


După aceea pustnica vârstnică l-a rugat pe stareţul mânăstirii să le trimită 
Sfânta împărtăşanie. La trei zile după ce s-au împărtăşit cu Sfintele şi Prea- 

curatele lui Hristos taine, cele trei sfinte pustnice s-au săvârşit cu pace către 
Dumnezeu. 


Luare aminte 


Să luăm aminte la bogăţiile şi la slava lui Solomon (III Regi 5: 5- 10): 

e La cum Solomon a zidit un Templu măreț Domnului, iar apoi a zidit cetăţi 
şi flote de multe corăbii; 

e La cum regii din jur rămâneau uluiți de bogăţiile fabuloase ale lui 
Solomon; 

e [la cum Regele FHiram i se închina lui, iar Regina din Saba a venit să-i 
vadă slava şi să se sfătuiască cu el, 

e La cum Solomon, cel mai bogat om al vremii lui fiind, era totuşi mai 
sărac îmbrăcat decât crinii câmpului. 


Predică despre cum păcătoşii îi primesc cu plăcere pe nelegiuiţi şi îi urăsc 
pe lucrătorii dreptăţii 


Eu am venit în Numele Tatălui Meu şi voi nu Mă primiţi; dacă va veni un 
altul în numele său, pe acela îl veţi primi (loan 5: 43). 


Dar cine este acest „altul” care va veni în numele său propriu şi pe care 
păcătoşii îl vor prefera lui Hristos Domnul? El este acela care crucea nu şi-o 
duce şi pe calea cea strâmtă nu umblă; e cel care iubitor de oameni nu este, ci 
este al oamenilor urâtor; este cel care nu urăşte păcatul şi nu luptă împotriva lui, 
ci iubeşte păcatul şi îl înalță între oameni; el este cel care iubeşte necurăţia şi 
urăşte dreptatea; el este mercenar al morţii veşnice, iar nu oştean al nemuritoarei 
vieți; el este linguşitor al celor fără dumnezeu, iubitor de toată patima şi 
desfrâul: el este Antichrist. 


EI va veni în numele lui propriu iar nu în numele lui Dumnezeu şi toți cei care 
nu L-au primit pe Hristos îl vor primi pe el. EI le va fi acestora mult mai iubit, 
căci le va îmbrăţişa cu dragoste căile lor strâmbe şi desfrânate. EI le va fi 
acestora mai iubit decât Hristos, căci alături de calea strâmtă a lui Hristos, el le 
va face o pârtie largă şi lucioasă de gheaţă, pe care păcătoşii vor luneca la vale 
cu plăcere, negândindu-se că sunt direcționaţi spre iad. 


Stăpânul Hristos a venit în numele mântuirii omului în veşnicie, în numele vieţii 
veşnice, al adevărului veşnic şi al veşnicei dreptăţi. Antichrist va veni în numele 
lui propriu, adică în numele distrugerii veşnice, al morţii, minciunii şi 
nedreptăţii. 

Când antihrist vine printre ai săi, ai săi îl primesc cu bucurie. Adevărul este că 
toți cei pentru care Hristos este greu îl vor primi cu plăcere pe Antihrist, căci el 
şi calea lui le va părea uşoară. Uşuraticii aceştia îşi vor da seama că au fost 
înşelaţi doar atunci când va fi prea târziu. Ei atunci vor voi să se mântuiască, dar 
nu vor mai putea. Când vor începe să lunece vertiginos spre întunericul nopţii, 
în fălcile şarpelui din iad, atunci pentru ei va fi prea târziu; pocăinţa lor nu va 
mai fi primită şi mântuire pentru ei nu va mai fi. 


Banchetul dement al lui antihrist şi al uşuraticilor înghițiți de plasa lui nu 
durează mult, ci se stinge într-o clhpeală de ochi. Casa necuratului dezmăţ se 
preface atunci în temniţa remuşcării şi împuţiciunii. Atunci este prea târziu. 


O, Stăpâne Doamne lisuse Hristoase, lubitorule de oameni, Cela ce eşti 
singurul nostru Prieten adevărat, noi numai pe Tine Te ştim şi cu Tine vrem 
Să fim în veci. Noi numai pe Tine Te primim, O, Mântuitorule al nostru şi 
mântuirea vieților noastre! Ţie se cuvine toată slava şi mulțumita în veci. 
Amin. 

A Silviu Cluci - Odoarele Mănăstirii „Sfântul Pavel” - Athos 


Vistieria nepreţuită a mănăstirii o constituie darurile Magilor (aur împletit ca o 
hd dantelă, tămâie şi smirnă în formă sferică), care sunt păstrate în cutii de argint, 
Ș precum şi o bucată din lemnul cinstitei Cruci, cu găuri de la cuiele cu care a fost 
A răstignit Domnul. Se spune că este darul ţarului Petru al Bulgariei făcut Sfân- 
tului Pavel, care a dat o parte Mănăstirii Xiropotamu, iar cealaltă Mănăstirii 
Dx „Sfântul Pavel”. 


d 
ni În biserica mănăstirii se află moaște de la 98 de sfinţi, dintre care amintim: 
Za capetele (întregi sau fragmente) Sfinţilor: 
A — Antim al Nicomidiei, 
2 —  Nimfodora muceniţa, 
Dr — Damian, doctorul cel fără de arginți, 
o — Agata muceniţa, 
—  Ipatie, episcopul Gangrei, 

pd — Vasilie, episcopul insulei Paros, 
2 — Fevronia şi 

d — Pantelimon. 
% Se mai găsesc aici părți din moaştele Sfinților: 
d — Maxim Mărturisitorul (mâna), 
Pr — Grigorie Teologul, 

Primul hram al parohiei “Sfintele muceniţe Minodora, Mitrodora și 
Nimfodora”, Imola, Italia 


(3 


Duminică, 22 septembrie 2013, a XVIII-a după Rusalii, Preasfinţitul Părinte 
episcop Siluan a slujit în parohia „, Sfintele mucenițe Minodora, Mitrodora şi 
Nimfodora” şi „Sfântul ierarh Nicolae” din localitatea Imola, păstorită de 
părintele Doru Vasile Gârboan. 


Deşi înfiinţată de aproape un an, credincioșii au venit în număr foarte mare să 
participe şi să se bucure împreună la prima Sfântă Liturghie Arhierească, cu 
ocazia primului hram al parohiei. 


A 


Bd 

Hramul Sfintele muceniţe Minodora, Mitrodora şi Nimfodora este mai rar 
întâlnit. Din câte ştim, suntem singura parohie cu hramul acesta din Patriarhia 
Română. Acesta a fost acordat de către Preasfinţitul Siluan odată cu înființarea 
parohiei, dintr-o dorinţă personală a sa, avută de încă din copilărie, inspirat fund 
de lucrarea pastorală a tatălui său, după cum ne-a a mărturisit ieri în cuvântul de 
învățătură; şi cu atât mai mult cu cât momentul de început al parohiei noastre 
coincidea cu perioada în care se prăznuiau Sfintele muceniţe, 10 septembrie. 
Voit-au Sfintele muceniţe să fie astfel! 


Slujba Sfintei Liturghii a fost oficiată de către Preasfinţitul Părinte Siluan 
împreună cu un sobor de preoți din Episcopia noastră, dar şi din alte Episcopii 
din România, invitați ai parohiei noastre. A fost prima Liturghie arhierească 
săvârşită în nou înființata parohie. 


Preasfinţitul Părinte Siluan a tâlcuit pericopa evanghelică a zilei, cea a Pescuirii 
minunate. „Dumnezeu vine în ceea ce facem noi (...). Domnul vine şi ne 
întâmpină în situaţiile în care nouă nu ne ies planurile, noi ne pregătim, ne 
rânduim, vrem să facem tot ce se poate ca să primim ceea ce trebuie să primim, 
dar nu funcţionează. Într-o situaţie ca aceasta vine Domnul şi îi întâmpină, şi îi 
întâlnește pe cei ce erau pe apă (...). Foarte important când Jacem ceva, copii și 
toți cei mari, să facem ceva serios, pentru că 40 şi ceva de ani de comunism ne- 
au obişnuit să facem lucrurile de mântmială (...). În nepăsare, în orice lucru am 
face, Dumnezeu nu ne întâlneşte, nu prinde peștele în nepăsare. Și de ai lucra la 
cel mai nedrept patron, <<să îţi faci lucrul tău ca pentru Dumnezeu, nu ca 
pentru oameni>>, zice Sfântul apostol Pavel, pentru că Dumnezeu te 
răsplăteşte și te binecuvântează, iar dacă le faci de mântuială ca şi cum tu vrei 
să-l pedepsești pe acela care te-a pedepsit, iți faci singur dreptate şi Dumnezeu 
nu îți mai dă dreptatea Lui odată ce ţi-ai făcut-o tu pe a ta, căci de aceea zicem 
<<Dreptatea Ta este dreptate în veac şi Cuvântul Tău este Adevărul>>. 
Așadar, Domnul vine și te întâlnește acolo unde te străduieşti să îţi faci treaba 
Dino (a) 


În timpul Sfintei Liturghii, spre surprinderea și bucuria tuturor, Preasfinţitul 
Părinte Siluan l-a hirotesit pe părintele paroh Doru Vasile Gârboan întru treapta 
de iconom stavrofor, primind binecuvântarea de a purta crucea şi bederniţa. 


La terminarea Sfintei Liturghii, la invitația părintelui paroh, a sosit Excelenţa Sa 
Tommaso Ghirelli, episcopul catolic de Imola, pentru a-l saluta personal pe 
Preasfinţitul Siluan şi comunitatea ortodoxă română din Imola. 


Preasfinţitul Siluan a mulțumit Excelenței Sale pentru modul în care primit 
comunitatea ortodoxă şi pentru că i-a oferit posibilitatea de a avea un locaş de 

cult în care să se roage şi în care să fie săvârşite Sfintele slujbe pentru 
credincioşii ortodocşi români din zona aceasta. 


Din partea comunităţii, părintele Doru l-a asigurat pe acesta de tot sprijinul 
comunităţii ortodoxe din Imola, ca „partener de nădejde” în toate demersurile la 
care comunitatea ortodoxă din Imola va fi solicitată, „pentru ca viața creştinilor 
din Imola şi împrejurimi să fie una mai bună”. 


Preasfinţitul Siluan a adresat binecuvântări Parohiei ,, Sfintelor muceniţe Mino- 
dora, Mitrodora şi Nimfodora”, preotului, colaboratorilor şi credincioșilor ei. 


După ce Preasfinţitul Siluan a binecuvântat şi a dăruit fiecărui credincios care a 
participat la slujbă iconiţe, s-a plecat la Seminarul catolic din Imola pentru 
agapa frăţească, unde 400 de credincioşi și preoți sosiți şi din alte parohii l-au 
întâmpinat cu cântarea: „Pe Stăpânul”. 


Masa a fost pregătită şi oferită cu multă dragoste de către credincioșii parohiei 
noastre în cinstea şi binecuvântarea Sfintelor muceniţe Minodora, Mitrodora și 
Nimfodora. 


„Bucură-te, treime sfântă a muceniciei feciorelnice întru Slava Celui care v-a 
prea slăvit” sunt cuvintele scrise de credincioasele noastre pe tortul oferit 
anticipat Preasfinţitului Siluan cu ocazia prăznuirii Sfântului Siluan Atonitul al 
cărui nume cu cinste îl poartă, prăznuire care va avea loc pe 24 septembrie. 
Alături de urările „Întru mulţi ani !”, Preasfinţitul a mai primit şi o icoană cu 
chipul Sfântului Siluan Atonitul, pictată de către câştigătoarea Premiului de 
excelență la desen, Petronela Butnariu (16 ani), premiu acordat în cadrul 
atelierului desfășurat în luna iulie 2013, la Tabăra de creaţie şi educaţie 
religioasă din Gainazzo, Modena. 


Mulţumim Domnului pentru toate bucuriile de care ne-a învrednicit pe toți ieri 
şi le rugăm pe Sfintele muceniţe să ne păzească cu ale lor sfinte rugăciuni! 


Mulţumim Preasfinţitului pentru dragoste şi binecuvântări şi rugăm pe Bunul 
Dumnezeu să-l ţină sănătos şi îndelungat în zile! 


A consemnat: 
preoteasa Mihaela Gârboan 

Troparul Sfintelor Muceniţe 
Minodora, Mitrodora şi Nimfodora 


Valurile cele întreite ale chinurilor 

şi moarte amară, pentru viaţa cea 
veşnică aţi schimbat, sfintelor 
muceniţe trei fecioare, mărturisind 
înaintea divanurilor celor fărădelege 
pe Treimea Cea Nezidită. Pentru 
aceea, cu sabia fiind tăiate, urmaţi 

| acum Mielului Celui înjunghiat şi 

„ vă rugaţi pentru cei ce cinstesc 
iului sfinţită pomenirea voastră. 

